הוועדה לענייני ביקורת המדינה, כנסת 25, פרוטוקול מספר 69, 2023-10-31 00:00

מיקי לוי: בוקר טוב, אני מתכבד לפתוח את ישיבת הוועדה לביקורת המדינה

מיקי לוי:  יום ג', ט"ז חשוון

מיקי לוי:  ישיבה שנייה היום

מיקי לוי:  על סדר-היום: פינוי אוכלוסייה בעת מלחמה - דוח מבקר המדינה מ-2007 ודוח מבקר המדינה בנושא היערכות להגנת העורף מפני איום טילים

מיקי לוי:       גם בדיון הזה החומר שהוכר בעבר רלוונטי לימים אלה, ונכתב בעקבות לקחי מלחמת לבנון השנייה

מיקי לוי:  הבחירה היא כמובן לשים דוח זה בכותרת הראשית של הנושא לדיון כאשר אני יודע וגם נדון בדוחות שנעשו מאז במשרד מבקר המדינה – האחרון שבהם היה ב-2020, אם איני טועה, והוצג גם כאן

מיקי לוי:  מטרת הדיון בדוחות והבאתם בפני הכנסת והוועדה הינה לעקוב מקרוב אחר תיקון הליקויים והאופן שבו, והאם בכלל הגופים מקיימים או פועלים בביצוע המלצות משרד המבקר בתיקון הפערים

מיקי לוי:  ראינו אתמול, קיימתי איזה דיון כאן שהיה קטסטרופלי מבחינתי

מיקי לוי:  אף אחד לא וידא

מיקי לוי:       כאשר המדינה צופה בהתממשות תרחישי הייחוס אשר דובר עליהם שוב ושוב, הן אחרי מלחמת לבנון השנייה והן אחרי צוק איתן ולפני חרבות ברזל, וכרגע ישובים הן בדרום והן בצפון שלמים ועל המדינה להתמודד עם ההשלכות הביטחוניות, הסוציאליות, אני סבור שיש מקום לדון, לבחון את הנושא בהיבט הכולל

מיקי לוי:  לשמוע מכל אחד מהמשרדים הנמצאים כאן כיצד הם פועלים בתחומם וכמובן לשמוע את הרשויות המקומיות

מיקי לוי:  ציין מבקר המדינה בעבר שמה שנעשה – לא הסכים עם כך אם כי ציין ב-2020 שיש התקדמות מה ואני וטען שלא צריך כל פעם להמציא את הגלגל מחדש, מספיק לשלוף אותה ביקורת וללכת עם זה הלאה, אם מכינים בעקבות הביקורת תוכניות פעולה או תוכניות מגירה – כל אחד יקרא לזה איך שהוא רוצה

מיקי לוי:      במלחמת חרבות ברזל הוראת הפינוי הגיעה מהנחיות מערכת הביטחון והממשלה

מיקי לוי:  הפינוי יזום על ידי הממשלה

מיקי לוי:  בדרום הצבא פינה את כל התוואי בין 0 ל-4 ק"מ מהגבול, ובצפון מ-0 ק"מ עד 3, אם איני טועה – אלה המספרים

מיקי לוי:  המרחב שפונו באופן מדינתי ביטחוני יזום, יש ישובים שלמים שפונו עצמאית עם ראש העיר וכו'

מיקי לוי:  אני מבקש שהסוגיות האלה יעלו, מה ההגדרות המדויקות של האוכלוסייה המיועדת לפינוי יזום על ידי צבא וממשלה, מה קורה עם אוכלוסייה שהתפנתה מרצון, האם הממשלה מתייחסת אליהם באופן דומה בהיבט מעטפת הסיוע

מיקי לוי:  יש פה שאלות מהותיות שארצה לדון בהן

מיקי לוי:  אעלה אותן בהמשך – אני לא רוצה לתפוס את כל הזמן שלכם

מיקי לוי:  בבקשה

איתן דהן: בוקר טוב

איתן דהן:  אני מנהל חטיבת הביטחון במבקר המדינה

איתן דהן:  נמצא איתי איל שהוא ראש אגף בחטיבה ואפרת, סגנית ראש אגף בחטיבה, ומירי רזין, מנהלת החטיבה לביקורת שלטון מקומי

איתן דהן:      אציג בקצרה את הדוח שפורסם ב-2020, נעשה קצת לפני, ביקורת מעקב שבוצע על דוח ביקורת שהתקיים כ-3

איתן דהן: 5 שנים לפני כן, ב-2016

איתן דהן:  הדוח עסק, כפי שנגעת כאן, אדוני היושב-ראש, בהיערכות להגנת העורף מאיום טילים ורקטות אבל יש לו כמובן – אנחנו במיקוד שלנו כאן התבקשנו ומיקדנו את הדוח בתחומי פינוי האוכלוסייה, אבל אם תרצה לשמוע דברים נוספים, יש פה כמובן הרחבה

מיקי לוי: אם יש משהו שרלוונטי לימים אלה, כדאי שנגיע, כי זו המטרה

איתן דהן: אם תרצה, נעלה אותם

איתן דהן:  הגם שבתוך המצגת אין מה שאנו רואים היום בסיורים, תוך כדי אומר מה ראינו בשטח

איתן דהן:  גם אציין, שאנו במבקר המדינה, גם החטיבות, מבקר המדינה יחד עם גורמים נוספים במשרד מקיימים סיורים מ-7 באוקטובר – סיירנו מאילת דרך כל העוטף - העיר שדרות, אשקלון, קריית גת, כולל טבריה בהמשך, כלל המועצות בצפון מהגליל העליון, מבואות חרמון, בקריית שמונה וגם במעלות היינו, מטה אשר ועוד

איתן דהן:  בסך הכול סיירנו כמעט בכל המקומות ודיברנו עם האנשים כולל שיחה בלתי אמצעית של מבקר המדינה גם עם אנשים מפונים בתוך המלונות

איתן דהן:  דוגמה נתתי בטבריה, היינו גם אני, גם מירי

איתן דהן:  חלק מהדברים שאעדכן פה מול הדוח, ראינו אותם בשטח

איתן דהן:  הגם שלא מדובר בביקורת, אבל מדובר בדברים שראינו אותם

איתן דהן:      הדוח עצמו כאמור נערך ב-2019 ופורסם ב-2020

איתן דהן:  ביקרנו בעיקר את צה"ל, פיקוד העורף ומשרד הביטחון

איתן דהן:  הסתכלנו על כמה נושאים בתוך דוח הביקורת – גם על ההיערכות לפינוי אוכלוסייה, הסדרת הסמכויות במשרד הביטחון למשרד לביטחון פנים לטיפול בעורף

איתן דהן:  תוכניות עבודה לטיפול בעורף, פערי מיגון – עסקנו בהם, ועסקנו במערך הגילוי וההתרעה, שאני חושב שזה הנושא שבו ההתקדמות הייתה משמעותית מאוד

איתן דהן:      מבחינת המספרים שאתה רואה על המסך, אפשר לעבור על כולם

איתן דהן:  יש 2

איתן דהן: 6 מיליון תושבים בישראל ללא מיגון תקני בסמוך למקום מגוריהם, או אין להם לא בתוך הבית וגם לא מקלט ליד

איתן דהן:  300,000 מספר התושבים – זה נכון כמובן למועד הביקורת – שיש להיערך לפינויים על פי החלטת הממשלה, ויש לומר שהישובים שדרות וקריית שמונה בלבד – בזמנו אז היו 50,000 לדעתי, היום זה יותר, מבחינת התושבים

איתן דהן:  ויש פה גם התושבים – עד 9 ק"מ מגבול הצפון ללא מיגון

איתן דהן:  הגם שהיו פה שיפורים נקודתיים בשנים האחרונות אבל אי אפשר לומר שיש פה שינוי ממעלה שנייה, ויש פה מספרים נוספים

איתן דהן:  לא אגע בכולם

איתן דהן:      לגבי המקלטים, הפרטים, שנמצאים בבניינים הפרטיים הם נקודת תורפה בכל המועצות שהיינו בהן

איתן דהן:  למשל, היינו בעיר מעלות, בניין בן כ-10 קומות למטה – אי אפשר להיכנס למקלט

איתן דהן:  המועצה עשתה מה שיכולה, ניקתה וכו'

איתן דהן:  אין חשמל, אין מים

איתן דהן:  השירותים לא עובדים

איתן דהן:  יכול לתת את כל התיאור

איתן דהן:  אני יודע שעמיגור נכנס לעבודה שם – יש לומר את זה

איתן דהן:  משרד השיכון גם נתן מענה בחלק מהמקומות, היינו בסיורים, ראינו גם בטבריה, אבל זה נושא שאי אפשר להשאירו בהמשך כך

איתן דהן:      השקף הבא

איתן דהן:  כאן אגע בסוגית פינוי האוכלוסייה בהיבט של מלון אורחים

איתן דהן:  התוכנית הזו התייחסה כמובן לפינוי רחב של אוכלוסייה, מה עלה בדוח הקודם או מה עלה בדוח המקורי

איתן דהן:  משרד מבקר המדינה העיר כי רשויות מקומיות הקולטות לספק למפונים סל קליטה שיאפשר מחיה בסיסיים

איתן דהן:  יש פה דברים אקטואליים, למשל שירותי כביסה, שברור לנו שהתכנון היה – ואלי יתייחס לזה ודאי בהמשך – לא לפנות את האנשים למלונות

איתן דהן:  היו אמורים להגיע לבתי ספר

איתן דהן:  אני אגב חושב שזה מאוד חיובי שפינו אותם לבתי מלון כי המענה המקיף בתוך בתי ספר הוא הרבה יותר מורכב, הגם שאעדכן תכף מה ראינו בשטח

מיקי לוי: נראה לי שצריך את בתי הספר לפחות למשמרת שנייה עבור ילדי המפונים

מיקי לוי:  במקום לבנות אוהלים וכל מיני מונסטרים כאלה

מיקי לוי:  כשהייתי ילד צעיר למדתי משמרת שנייה, מה לעשות?     

איתן דהן: בעניין הזה עבודת המטה שעשתה רשות רח"ל בעניין היערכות הרשוית המקומיות לאספקת סל הקליטה לא הושלמה בתקופה שבה עשינו את הביקורת

איתן דהן:  כשסיירנו במלונות עצמם, מה ראינו – ראינו – עוד לא בדקנו את כל ההיקפים ואת כל הגופים אבל בפועל כשדיברנו עם האנשים, שירותי המלון כמעט בכל המלונות - מצאנו מלונות עם בעיות – מירי, אם ראית משהו אחר, תתייחסי גם – ראינו שהמלונות יצאו מגדרם כדי לתת מענה, בתחום המזון, הלינה, המקלחות

איתן דהן:  הדברים הבסיסיים שהמלון יודע לתת, אבל כשיצאנו למעטפת החיצוניות – שירותי הכביסה, כל סוגית החינוך, טיפול בדברים נוספים שצריך שם כמו ציוד אישי, טואלטיקה ודברים נוספים – בנושא הזה ראינו לא מעט פערים

איתן דהן:  יש גם דברים יפים שכן ראינו, למשל שירות הרפואי הגיע בצורה טובה יותר

איתן דהן:  הייתה יכולה להיות להם גישה

איתן דהן:  אבל ראינו שבמעטפת הזו הפערים בולטים

איתן דהן:  גם היה חסר לנו בחלק לא קטן מהמלונות גורם אחד מתכלל מהממשלה שמסתכל ואומר: הינה, אלה משרדי הממשלה

איתן דהן:  אני כאילו ממשלה קטנה באזור הזה ויודע לתת לכם פתרונות לבעיות, פתרונות תקציביים, פתרונות שעולים תוך כדי חינוך או דברם נוספים שמחייבים פתרונות בשטח

איתן דהן:  הסוגיה של הילדים בבתי המלון - אתמול שוחחתי עם שתי משפחות מקריית שמונה – היא מאוד מורכבת

איתן דהן:  אנשים נמצאים בחדר סגור עם שלושה ילדים, אין להם חינוך, אין להם בית ספר, אין להם כלום, כבר שבוע שלישי

איתן דהן:  זה נושא מאוד בעייתי וזה מה שראינו בשטח

איתן דהן:      נקודה לשימור שראינו בביקורת שנעשתה, ביולי 2012 הממשלה אישרה את תוכנית מלון אורחים לפינוי וכיתה של 300,000 מפונים

איתן דהן:  במעקב עלה כי משרד הפנים איתר יעדים, כלומר הייתה תוכנית לדבר זה ל-420,000

איתן דהן:  מניח שאלי יידע להציג את זה בצורה טובה

איתן דהן:  ציינתי את הפערים שאני רואה לגבי בתי ספר ומעטפת שאני חושב שחייבת להינתן ועדיף מאוחר מאשר אף פעם כלומר הדבר הזה חייב להיסגר

איתן דהן:  הייתה לנו המלצה בעניין הזה

איתן דהן:      עוד בעיות שראינו בשטח זה לחשל ההבחנה בין קהילות

איתן דהן:  ראינו שכשהקהילה חזקה, למשל מגיעה מקיבוץ מסוים או בחלק מהמועצות האזוריות ההיכרות האישית מאפשרת לתת מענה בשטח, למשל כיתות לימוד באחד המלונות שראינו באילת, שזה דבר מאוד יפה אבל אתה בודק לערים כמו קריית שמונה – אין את זה

איתן דהן:  הדברים האלה אם אין להם פתרון מערכתי, גדול, חיצוני, זה נשאר בפער

איתן דהן:  זה לגבי הנושא הזה

איתן דהן:      נקודה נוספת שעלתה, שקף 5, שיפוי רשויות מקומיות קולטות – גם נושא אקטואלי לעניין הזה

איתן דהן:  על פי תוכנית מלון אורחים, על משרד האוצר להקצות לרשויות המקומיות הקולטות מפונים תקציב לאספקת שירותים

איתן דהן:  בביקורת המקורית שעשינו משרד הפנים, משרד הביטחון ומשרד האוצר לא הסדירו את הנושא הזה

איתן דהן:  אני יודע שניתן תקציב בראייתי מאוד קטן, 5 שקלים למפונה ליום

מיקי לוי: בדיחה

איתן דהן: וזה לא מספק

איתן דהן:  ראינו למשל, את ראש עיריית טבריה מלא רצון טוב לעשות, אבל גם לו יש מגבלות לתת מענה

איתן דהן:  למשל, הסעות לבית ספר, לפתוח עוד כיתות, לספק לאנשים צרכים שהם נדרשים

איתן דהן:  זה עלה גם בסיורים וראינו אותם בצורה בולטת

איתן דהן:      נקודות לשימור שעלו בביקורת

איתן דהן:  עלה כי משרד הפנים באישור משרד האוצר הכין נוהל מתקני פס"ח ברשויות המקומיות, נוהל ביצוע תשלומים המסדיר שיפוי לרשויות המקומיות

איתן דהן:       שקף הבא

איתן דהן:  הקצאת כספים לתושבים המפונים

איתן דהן:  בזמנו זה היה 150 שקלים לאדם

איתן דהן:  אני יודע שעכשיו הסכומים שניתנו גבוהים יותר, אלף שקלים לתושב, לפי מה שאנו מכירים, ומקסימום 5,000 למשפחה

איתן דהן:  דיברנו עם האנשים בשטח בסיורים שהיינו

איתן דהן:  יש לומר אבל, שאנו חושבים, ואני חושב שמצד אחד, יש לזה אוזן קשבת אבל עדיין אני רוצה לתת לזה דגש - שהאנשים שיצאו מעוטף עזה חייבים לקבל קשב הרבה יותר גדול מכל האחרים בהיבט הזה שהם די עזבו את הבית, להחזיק את האנשים שהיו איתם, ויצאו החוצה

איתן דהן:  לא עם ציוד, לא עם אמצעים ודברים נוספים

איתן דהן:  חלקם אין להם ארנקים ודברים נוספים

איתן דהן:  הדבר הזה צריך לקבל קשב ייחודי

איתן דהן:  לדוגמה, אני יודע שירדו לתת תעודות זהות בשטח - שזה דבר מאוד יפה שנעשה וצריך לתת לזה מעטפות נוספות ולתמוך אותם ודאי בהסתכלות קדימה כי הפליטים האלה הם חסרי כל ויש לתת להם סדר עדיפות

איתן דהן:      בפינוי למועצות הקולטות, שבחלק מהערים אנו רואים ערים שכמעט הכפילו את הסד"כ שלהם

איתן דהן:  אילת למשל הכפילה את כמו האנשים שם וזה מחייב את העיר, רצון טוב, הכול בסדר, גם נתינה מתקציב אבל עדיין המעטפת של תקציבים שאמורה להגיע – ראינו פערים בעניין זה בחלק מהמקומות

איתן דהן:      בהיבט של המתפנים עצמאית - עלה ביקורת אז בביקורת המעקב כי רח"ל טרם גיבשה תפיסה לגבי המתפנים עצמאית

איתן דהן:  לפי מה שראינו בשטח העניין הזה עדיין לא הוסדר סופית

איתן דהן:  אני חושב שהוא חייב הסדרה כי אנשים התפנו

איתן דהן:  למשל, אנשים שהתפנו מכפר יובל והגיעו למקומות בעפולה ומקומות נוספים

איתן דהן:  אני חושב שהפינוי העצמאי הזה צריך לקבל גם קשב

איתן דהן:  יש כאלה שמתפנים מאזורים שלא החליטו – זה גם נושא מורכב בפני עצמו

איתן דהן:      נגענו כאן בנכי צה"ל אומנם

איתן דהן:  הסוגיה של אוכלוסיית נכי צה"ל, אני רוצה להרחיב את זה לאוכלוסיות מיוחדות

איתן דהן:  בלא מעט מועצות שביקרנו, ניתן דוגמה מועצת מבואות חרמון – הם ציינו שהעבירו את כל המספרים ואת כל הנתונים עוד טרום האירוע והזה והרגישו שכשזה קרה, המוכנות לדבר הזה לא הייתה מספיק טובה

איתן דהן:  הרגישו שבחלק מהמקומות לא היו ערוכים לפנות

איתן דהן:  ראש קריית שמונה למשל ציין בפנינו, אדם שקיבל טיפול רפואי בבית, מחובר לחלק מהמכשירים, אמרו תפנו אותו, אבל לאן? הוא צריך מעטפת שלמה

איתן דהן:  הסוגיה של האוכלוסיות המיוחדות, אם זה ילדים עם צרכים מיוחדים

איתן דהן:  באשקלון היה לנו אירוע עם אב שהגיע לפגישה ואמר: לילד שלי יש ממ"ד, אבל אם לא היה לו ממ"ד, היו מפנים אותו, אבל איך אני יכול להחזיק ילד בן 28 עם צרכים מיוחדים בבית שלי, שהוא משתגע כל דקה? כל אזעקה מטריפה אותו ואנו מוצאים עצמנו רבים

איתן דהן:  זה נכון לפני שבוע

איתן דהן:  אם יש שינויים, ודאי יעלו פה

איתן דהן:  האוכלוסייה עם הצרכים המיוחדים חייבת קשב ומעקב

איתן דהן:  זה תוכנן בזמנו

איתן דהן:  אני חושב שבשטח ראינו לא מעט פערים בעניין

איתן דהן:      ההמלצות המרכזיות שנתנו

איתן דהן:  על רח"ל לפעול בהתאם לגיבוש תפיסה לאומית לטיפול בתושבים שהתפנו באופן עצמאי, משרד הביטחון ורח"ל – לקיים עבודה ולקבוע את כל הסוגיה של אוכלוסיות מיוחדות וכו'

איתן דהן:       לגבי נושאים נוספים שעלו, יש הסוגיה של תוכנית מלונית

איתן דהן:  התוכנית הזו לא אושרה

איתן דהן:  היא לא הושלמה באופן מלא, אבל הסתכלה על הפינוי, בשלב ראשון על מבנים ציבוריים ואז ללכת לכל הסוגיה של אכסניות ובתי מלון

איתן דהן:  אני חושב שזו הסתכלות נכונה

איתן דהן:  ישובי הצפון לא נכללו בתוכנית הזו במועד הביקורת, והתוכנית לא הושלמה

איתן דהן:  אני חושב שמה שקרה בפועל, הפינוי לבתי מלון, הייתה החלטה מאוד נכונה בעיניי, ולדעתי בהסתכלות עתידית יופקו לקחים

איתן דהן:  הנושא הזה צריך להיבחן בכובד ראש לאן לוקחים את האנשים

איתן דהן:  אבל זה דבר טוב בהחלט, אני חושב

איתן דהן:      שקף נוסף

איתן דהן:  תוכנית מרחק בטוח

איתן דהן:  גם פה חלק מהתוכניות הופעלו לפי מרחק מהגדר – אתה מכיר את זה, גם ציינת בפתיח

איתן דהן:  אלי מכיר את זה היטב ואנשים נוספים, על פי ק"מ

איתן דהן:  ההתרשמות שלנו בשטח מהפינוי הראשוני שנעשה לישובים סמוכי גדר היה טוב, כלומר אנשים מצאו עצמם תוך שעות בבתי מלון, אבל היינו במקומות נוספים

איתן דהן:  למשל בקריית שמונה זה היה לא טוב

איתן דהן:  תושבים די פוזרו בכל המדינה מאילת עד טבריה ועד נוקדים

איתן דהן:  מי שולח אנשים מקריית שמונה לנוקדים לא יודע, אבל זה נראה לי לא נכון - בעידן הזה כמובן, לא בכלל

איתן דהן:  עלו שם גם המון פערים בזה שהיו צריכים לפנות אותם בזמן קצר וכמה שעות לפני שבת

איתן דהן:  המון בעיות עלו מהשטח כולל שליחת למשל אוכלוסייה חרדית למלון לא כשר

איתן דהן:  דוגמאות שעלו בשטח

איתן דהן:  לכן השלב הראשון היה טוב מהשני וראינו את הפערים האלה

איתן דהן:  70 משפחות שהגיעו מקריית שמונה לאילת למלון, אחרי נסיעה של 7 שעות אומרים לי: הגענו למלון, באים להיכנס, אומרים לנו: אנחנו לא יודעים מי אתם

איתן דהן:  אין לנו מקום בשבילכם

איתן דהן:  בסוף-בסוף זה מסודר אבל עניין עוגמת הנפש – צריכים לקבל מענה

מיקי לוי: השאלה אם זה נקודתי כי זה ענק - בטוח שיהיו תקלות

מיקי לוי:  אנו מסתכלים על המכלול

איתן דהן: יש פה פינוי של מעל 120,000

איתן דהן:  פינוי רחב מאוד

איתן דהן:  אני חושב שהפינוי הראשוני היה טוב יותר ואחר כך היינו יכולים להתגבר על כמה בעיות שהיו שם בצורה טובה יותר

איתן דהן:  רשימות שקיבלו מהמועצות, למשל

איתן דהן:  מועצת מבואות חרמון למשל וגם בגליל עליון אומרים לנו: הבחירות עוד דקה

איתן דהן:  כולם קיבלו מכתב הביתה, למה צריכים לבקש ממני שוב את כל הרשימות של האנשים? יש די שליטה בנתונים

איתן דהן:  עוד דוגמאות שעלו שם

איתן דהן:  היה מה לשפר, אבל היו דברים טובים בשלב הראשון

איתן דהן:  נכון לומר את זה

איתן דהן:  זה עלה גם מהאנשים מהשטח

איתן דהן:  ודאי אלה שפונו מאזורי הלחימה     

אורלי אלמגור לוטן: שאלה בבקשה: ה-120,000 שציינת זה כאלה שפונו מרחק בטוח או סך כל האנשים? יש פה מספרים שנזרקים בתקשורת בימים האחרונים

איתן דהן: אנחנו את המספר שיש לנו מחזיקים מרח"ל

איתן דהן:  123,000 לפני ימים בודדים, שפונו

איל זוננפלד: מרחק בטוח, קריית שמונה ושדרות

איתן דהן: זה לא נזרק באוויר

אורלי אלמגור לוטן: השאלה הייתה אם זה כולל גם את המתפנים

איל זוננפלד: לא

איתן דהן: הסדרת הסמכויות בין משרד הביטחון למשרד לביטחון פנים – זה עלה בדוח הקודם

איתן דהן:  גם פה ענין ההסדרה בין הסמכויות הוא פער שעלה בין חוק הג"א לפקודת המשטרה

איתן דהן:  הנושא הזה מחייב הסדרה

איתן דהן:  אזכיר שב-2007 הוטלה על שר הביטחון אחריות על לטיפול על כל מה שקורה בעורף בחירום

איתן דהן:  המילה אחריות על אפשר לפרש אותה בהרבה דברים

איתן דהן:  זה גם עלה בדוחות ביקורת בעבר שהנושא הזה מחייב הסדרה ועלולות להיות חפיפות במאמץ המבצעי בתוך המדינה

איל זוננפלד: אדוני היושב-ראש, אני רוצה לחזור על מה שאיתן אמר, אבל לתת דגש מיוחד על אוכלוסיית עוטף עזה

איל זוננפלד:  זו אוכלוסייה עם צרכים מיוחדים וכך יש להתייחס אליה

איל זוננפלד:  עד היום, חוץ מהמעטפת שעיריית אילת – מהביקור שערכנו – אולי יש מקומות אחרים - מעבר למעטפת הזו יש עוד הרבה צרכים אחרים שכרגע עוד לא מטופלים כמו טואלטיקה, מטרנות לילדים וכו', כביסה איכשהו הסתדרו והכול מושתת היום על מתנדבים

איל זוננפלד:  המדינה עוד לא שם

איל זוננפלד:  צריך שם קצה אופרטיבי אתמול, שיטפל וייתן להם כל מה שהם צריכים

איל זוננפלד:  זו אוכלוסייה שיש לתת לה העדפה

איל זוננפלד:  גם לשאר צריכים לתת תשומת לב אבל זו אוכלוסייה בראש ובראשונה של 7 באוקטובר שצריך לתת עליהם דגש

מיקי לוי: ננסה בהמשך להתייחס כפי שהגדרת, לאוכלוסיית עוטף עזה, אוכלוסייה עם צרכים מיוחדים

מיקי לוי:  ברור לנו לחלוטין, שהם יצאו בלי כלום

מיקי לוי:  רק הבגדים שעל עצמם

איתן דהן: אעצור פה

איתן דהן:  יש פה עוד כמה דברים כמו מיגון – לא אגע בהם

איתן דהן:  מה שאני חושב – איל נגע בזה - ראינו הרבה פעולות חיוביות, ולפעמים זה נראה כאילו זה עובד ברשויות נפרדות

איתן דהן:  למשל, היינו בטבריה, ראינו משרד החינוך, נציגים כמעט בכל מקום עם מוטיבציה מאוד גבוהה

איתן דהן:  במקומות אחרים ראינו נציגים אחרים

איתן דהן:  הסיפור הזה של גוף אחד מרכז שנמצא באזור מסוים ויש לו כלל נציגי משרדי הממשלה ונותן מענה עם משאבים ועם מה שצריך – צריך לעשות את זה מחר בבוקר

איתן דהן:  זה בנוסף למינהלות וכו' ולכל מה שמוקם כי בסוף הדבר הזה מול המועצות והאזרח נותן פתרון מהיר בשטח

איתן דהן:  אם נתחיל לחכות לבירוקרטיות – כן מאושר, לא מאושר, כן נכנס, לא נכנס - לא נגיע בזה לפתרון טוב

איתן דהן:      המצגת השנייה

מירה רזין: שלום, אני מציגה פה את הדוח שנכתב בעקבות מלחמת לבנון השנייה, נכתב מעל 16 שנה

מירה רזין:  אתמול התקיים דיון לגבי מתנדבים ותרומות, והחלק הזה היה דוח מיוחד שעסק בנושאים רבים, והחלק הזה של הדוח עסק בנושא פינוי אוכלוסייה בעת המלחמה

מירה רזין:  נכתב בתקופת ספטמבר 2006 עד מרס 2007

מירה רזין:  בדקנו שש רשויות שפונו מהצפון: צפת, קריית שמונה, חצור הגלילית, עכו, חורפיש ושלומי, ורשויות מקומיות שקלטו שזה תל אביב, הרצליה ורמת השרון וגם מרכז שלטון מקומי

מירה רזין:  נזכיר שבתקופה ההיא לא הוכרז מצב כמו היום של פינוי ישובים

מירה רזין:  הפינוי נעשה רובו באמצעות הרבה גורמים פרטיים, תרומות, החברה למתנ"סים ורשויות מקומיות

מירה רזין:      בדקנו את ההיערכות של משרדי הממשלה והרשויות לפינוי בזמן מלחמה

מירה רזין:  אזכיר שמדובר בפינוי - יש גם כל מיני סוגי פינוי – פינוי כמו שאנו חווים עכשיו לתקופה ארוכה

מירה רזין:  אז דובר על פינוי כמו רענון או לכמה שעות

מירה רזין:  זו היתה מציאות אחרת

מירה רזין:  כיוון שמי שאחראי על שלום האוכלוסייה בעיתות כאלה זה הממשלה, גורמי החירום והביטחון והרשויות המקומיות

מירה רזין:      שקף 4

מירה רזין:  ההוראות היו שונות מהיום, מהדוח שאיתן ציין

מירה רזין:  אז מצאנו שבהוראות לא הייתה הבחנה בין אורכי הפינוי, אם זה לזמן ארוך או קצר וכל התוכניות לא נתנו מענה לתרחישים השונים שהיו

מירה רזין:  חלק מהמתקנים שהיו אמורים לקלוט, לא היו מסוגלים לקלוט והממשלה לא דנה בנושא הפינוי

מירה רזין:  היא יכלה במה שאז היה תקף ששר הביטחון היה יכול להעלות את זה לדיון

מיקי לוי: אמרת משהו לגבי החברה למתנ"סים?     

מירה רזין: כן, היו ישובים שהחברה למתנ"סים סייעה בפינוי האוכלוסייה

מירה רזין:       בזמן המלחמה הייתה עזיבה המונית של התושבים

מירה רזין:  מי שסייע להם – הרבה ארגונים פרטיים והרשויות המקומיות הוציאו מדי פעם תושבים, קראו לנו התרעננות

מירה רזין:  בגלל שהדבר הזה לא היה מוסדר והיה חוסר תיאום בין השלטון המקומי לבין הגופים ההתנדבותיים וגם משרדי הממשלה, התוצאה הייתה שהיו מקומות שקיבלו רענון יותר מפעם אחת לעומת כאלה שלא קיבלו פעם אחת

מירה רזין:  הנושא לא היה מוסדר

מירה רזין:  רק בשבוע השלישי למלחמה משרד ראש הממשלה ומשרד התיירות יצרו פתרונות לאירוח בבתי מלון ובפארק אוהלים שהוקם

מירה רזין:      מבחינת היערכות לפני זה, תדירות הביקורות של פס"ח ברשויות המקומיות האלה שבדקנו הייתה נמוכה, וביקורות  שנעשו אחרי המלחמה בשמונה רשויות בצפון מצאו ליקויים לא מעטים

מירה רזין:      קצת על כמה רשויות

מירה רזין:  קריית שמונה – קרוב ל-75% מהתושבים התפנו או בכוחות עצמם או על ידי גופים שונים

מירה רזין:  לעירייה אומנם היה נוהל בנושא אבל לא הייתה ערוכה לקיימו וזה לא עבד

מירה רזין:  צפת – התפנו כ-40% מהתושבים, 10% לטווח ארוך ו-30% לטווח קצר

מירה רזין:  שלומי – כמחצית מהתושבים התפנו, ובחצור הגלילית כ-60%

מירה רזין:  אבל שוב, מה שמאפיין בכל הרשויות האלה – הפינויים נעשו באמצעות גורמים פרטיים

מירה רזין:  יש כאלה שהתושבים פונו אליהם ישירות ולא היה מידע על מי פונה ולאן

מטי צרפתי הרכבי: אבל אז גם לא הייתה מדיניות פינוי

מטי צרפתי הרכבי:  רק תפיסה של פינוי יזום

מירה רזין: נכון, זה 2007

מירה רזין:  זה לא היה

מירה רזין:  אמרתי בתחילת דבריי

מירה רזין:  סך הכול 71 רשויות מקומיות ממרכז הארץ אימצו 68 רשויות מהצפון

מירה רזין:       הוזכר פה נושא תקציב ומה עובר לרשויות

מירה רזין:  כבר אז הרשויות שקלטו, וקלטו, אמרו: יש פה סוגיה

מירה רזין:  אנחנו מהכספים שיש לנו איך אנו מסוגלים לקלוט אוכלוסייה הרבה יותר גדולה ולקבל מימון לא רק של התושבים?     בהמלצות שנכתבו אז בדוח היו שהמלחמה המתמשכת חייבה לטפל בפינוי תושבים רבים ששהו באזורי הסיכון, ותוכניות הפינוי שהכינו תוכניות הממשלה לא הופעלו וחלק מהתושבים התפנו בעצמם, נעזרו בגופי שלטון מרכזי ומקומי ומתנדבים

מירה רזין:  חלק מהתוכניות לא היו מעשיות וברות ביצוע

מירה רזין:  ההמלצה הייתה שמן שהראוי שהשלטון המרכזי בשיתוף השלטון המקומי יפיקו לקחים מאירועי המלחמה ויבחנו את מכלול הפתרונות שנדרשים לפינוי בחירום על יסוד המגבלות שנחשפו אז

מירה רזין:  המלצה נוספת הייתה לממשלה להכין תוכנית שמספקת תוכניות של פינוי מיידי לאוכלוסייה באזור סיכון

מירה רזין:  דיברנו על זה שבמסגרת ההיערכות של הרשויות המקומיות לפינוי אוכלוסייה בעת חירום הם יכינו בשיתוף משרד הפנים נוהל פינוי שיגדיר את תפקידו של כל גורם בתהליך הפינוי כולל הרשות המקומית ושראוי שמשרד הפנים יבחן פתרונות לבעיות שנוגעות לשיפוי רשויות שאימצו וימצאו פתרונות למתפנים

מירה רזין:      מספר נקודות שימור

מירה רזין:  דיברנו על זה שככל שמדובר בפינוי תושבים באזורי הסיכון בעיקר בעיתות בהן לא מופעלות תוכניות הפינוי, נודעת חשיבות רבה לשיתוף הפעולה בין הרשויות המקומיות לגורמים התורמים וההתנדבותיים, והתיאום הזה בין הגורמים חייב להתגבר כדי שכל הפעולות תיעשינה בצורה יעילה ואפקטיבית ויבטיח שהמשאבים שמוקצים ינוצלו בצורה טובה

מירה רזין:  פה החברה למתנ"סים הייתה מאד פעילה אז וציינו שלאור הפעילות של החברה למתנ"סים והמתנ"סים המקומיים במהלך המלחמה מן הראוי לשקול לשלבם במערך החירום ולשתף אותם בהכשרות ובתרגולים במטרה שיסייעו בפינוי אוכלוסייה במצבי חירום

מירה רזין:  תודה

איתן דהן: נקודה שראינו בשטח – אני יודע שדנתם בה - סוגית העסקים

איתן דהן:  זה עלה פה באופן מאוד בולט

איתן דהן:  ראינו בעלי עסקים באי ודאות

איתן דהן:  עסקנו בכיתות כוננות בשטח

איתן דהן:  לא פירטנו פה אבל נושא שעלה פה לא מעט, מיגוניות

איתן דהן:  תודה

מטי צרפתי הרכבי: לאיזו תקופה היה הפינוי הזה במלחמת לבנון?     

מירה רזין: היה מספר ימים

מטי צרפתי הרכבי: זה השינוי המהותי

מירה רזין: ברור

מירה רזין:  שלא נדבר על זה שכל הפינוי מהדרום שונה לגמרי

מטי צרפתי הרכבי: וכמעט כל המדינה תחת איום טילים

מטי צרפתי הרכבי:  לא סכנה אבל איום טילים

מיקי לוי: עדיין יש הבדל

מיקי לוי:  ממ"מ, בבקשה

נורית יחימוביץ: תודה

נורית יחימוביץ:  אתייחס לדברים שלא דיברו עדיין או שדיברו, מאספקטים אחרים

נורית יחימוביץ:  ראשית, אני מזכירה את נוהל התשלומים של פס"ח

נורית יחימוביץ:  ראשית, שמנו לב בנוהל שלא מגדיר במדויק מועדים לתשלום, אם מדובר בתשלום המיידי להתארגנות ראשונית, מוגדר פרק זמן קצר

נורית יחימוביץ:  כתוב: בשאיפה בימים הראשונים לאחר הפינוי

נורית יחימוביץ:  אין מועד מדויק, ובאשר ללוח הזמנים לשיפוי הרשויות המקומיות שמתחזקות את המפונים בתקופת הפינוי, לא ברור בדיוק מתי הן ישופו על ידי משרד האוצר

נורית יחימוביץ:  מדובר פה בשרשרת ארוכה של 12 שלבים שצריכים לקרות לפני שמשרד האוצר ישפה את הרשויות המקומיות

נורית יחימוביץ:  לא לגמרי ברור תוך כמה זמן זה קורה

נורית יחימוביץ:  אנו יודעים שהיו תלונות שרשויות מקומיות מבקשות מקדמות על התשלומים וסורבו, גם בדוח המבקר מ-2020 זה כתוב וגם בהערות ראש הממשלה על דוח המבקר

נורית יחימוביץ:  משרד האוצר המשיך לסרב לשלם מקדמות לרשויות המקומיות כדי שיהיה להם תזרים כספי לשרוד את התקופה הזו עד שישופו

נורית יחימוביץ:      נוסף על כך, סכומי השיפוי לרשויות המקומיות לא עודכנו מאז 2012

נורית יחימוביץ:  השוויתי בין ההחלטה המקורית, מלון אורחים מ-2012, יש שם טבלת סכומים

נורית יחימוביץ:  יש סכומים מקבילים מהנוהל ב-2003

נורית יחימוביץ:  הסכום זהה

נורית יחימוביץ:  כמה עולה אוטובוס – אותו דבר

נורית יחימוביץ:  כמה עולה סכום למפונה – אותו דבר

מיקי לוי: אף אחד לא טרח לעדכן

נורית יחימוביץ: נכון, וזאת למרות שבהחלטה המקורית מלון אורחים היה כתוב שהסכום צריך להיות צמוד למדד המחירים לצרכן

נורית יחימוביץ:  הסכום לא השתנה

נורית יחימוביץ:  יכול להיות שבהחלטת ממשלה אושרו סכומים נוספים מעבר למה שיש בנוהל, אבל הנוהל לא עודכן - אף שקל

נורית יחימוביץ:      עוד נקודה מעניינית שמצאנו בנהלים של פס"ח היא האופציה- -      

מיקי לוי: של מי הנוהל?     

נורית יחימוביץ: של פס"ח

נורית יחימוביץ:  אלי פה יודע להסביר הכי טוב לגבי פס"ח

נורית יחימוביץ:  עוד נקודה מעניינת שמצאנו בנהלי פס"ח וזה בעקבות דיווחים ששמענו בתקשורת על בתי מלון שסירבו לקלוט או שלא מעוניינים לקלוט מתפנים

נורית יחימוביץ:  גילינו שיש אופציה לתפוס מתקנים

נורית יחימוביץ:  הנוהל מבהיר מאוד בבירור, איך אפשר להוציא צו למתקן קליטה פוטנציאלי גם פרטי וגם ציבורי

נורית יחימוביץ:  אפשר להוציא צו, אפשר להכין את זה מראש בזמן שגרה

נורית יחימוביץ:  מעניין לדעת האם יש צווים כאלה שהמדינה הוציאה לבעלי מתקנים פרטיים או למחזיקים במתקנים ציבוריים לתפיסת נכס בשעת חירום

נורית יחימוביץ:  אלה הנקודות

אורלי אלמגור לוטן: לגבי אשקלון בהקשר של ההתפנות העצמאית, אחת מהחלטות הממשלה שהתקבלו מאז שהתחיל, הייתה אפשרות לפינוי, סוג של רענון לחלק מתושבי אשקלון

אורלי אלמגור לוטן:  דיברו פה על שתי קבוצות אוכלוסייה: אחת זה אנשים חסרי מימון שזה או ממ"ד או ממ"ק, שזה מרחב מוגן קומתי, והאוכלוסייה השנייה זה קשישים שהם חסרי עורף משפחתי

אורלי אלמגור לוטן:  הערה לגבי המספרים – אני מנצלת את זה שאלי רגב פה ואז אפשר לתקן את החלטת הממשלה – בהחלטת הממשלה דובר על 24,000 אנשים שחסר להם מיגון כזה בבית, לנו יש נתונים של רח"ל מהקיץ, מדובר על 70,000 אנשים

איתן דהן: זה גם הנתונים מאשקלון שהיינו שם

אורלי אלמגור לוטן: בדיוק

אורלי אלמגור לוטן:  אולי צריך לשים לב ולתקן בהתאם את החלטת הממשלה

אורלי אלמגור לוטן:  זה כ-24,000 בתי אב – לא 24,000 תושבים שזה רלוונטי אליהם

אורלי אלמגור לוטן:      דבר שני שאולי יש לשים לב אליו, שההחלטה לגבי הרענון של אשקלון, החלטה 978, מדברת על זה שמימוש הסיוע יהיה בשים לב לזמינות מתקני האירוח ולכך שמטרת הסיוע היא להקל על תושבי העיר ולחזק את חוסנם בהינתן תעדוף בשיבוץ מתקני האירוח למפונים מגזרת הצפון

אורלי אלמגור לוטן:  לא נכנסת אם זה טוב או לא

אורלי אלמגור לוטן:  רק יש לשים לב לעניין התעדופים

אורלי אלמגור לוטן:  אנו מבינים מעיריית אשקלון שבפועל מעט אנשים יצאו במסגרת החלטת הממשלה הזו לרענון

מיקי לוי: תודה רבה

מיקי לוי:  מטה אשר

אייל רייז: כבוד היושב-ראש, קודם כל נמצא איתי פה גם תומר ממטה אשר

אייל רייז:  אם יהיה לו מה להוסיף – חושב שזה חשוב

אייל רייז:  הפגישה חשובה, כי כולנו מבינים שאנו כרגע במלחמה, ואנו מבינים, כל אחד שיושב פה, מה עוד צפוי לנו מבחינת הצפון, ולכן זה ברור לגמרי, שההחלטה לפחות של ראש הרשות שלנו עוד בשלב הראשון, מ-8 באוקטובר, יום אחרי, לקדם פינוי מרצון, פינוי מקדים אנו קוראים לזה, לקח זמן עד שהמדינה הצטרפה באמצעות משרד הפנים ורח"ל

אייל רייז:  נכון ל-25 בחודש בוצע מעבר על בסיס הפינוי אצלנו 0 עד 3 ומשרד התיירות

אייל רייז:      אני רוצה לשקף תמונת מצב

אייל רייז:  אנחנו מועצה ש-33,000 תושבים שמתוכם 13,000 לא נמצאים בביתם

אייל רייז:  אלה הנתונים

אייל רייז:  יש לנו 8 ישובים, שמתוכם השארנו את כיתת הכוננות, צוות הצח"י, עובדים חיוניים ובנינו 12 ישובים חדשים, מפארוד בצפון ועד שדה בוקר

אייל רייז:  בכל אחד מהמוקדים האלה אנו בקשר עם עירייה או מועצה מארחת כדי לתת את המענים הבסיסיים לקיום של ילדים, נוער, משפחות, בעלי צרכים מיוחדים

אייל רייז:  הקמנו צוותי צח"י בכל אחד מהמוקדים, בכל אחד מבתי המלון

אייל רייז:  כולם פועלים בהתנדבות ואנו לאט-לאט מנסים לחבר את הסיוע של משרדי הממשלה לתוך הצוותים שלנו, שפועלים במוקדים ולתת את הפתרונות, כי אנו מבינים שגם הפתרונות צריכים להינתן בצורה מקצועית ולאורך זמן

אייל רייז:  ולא לכול יש פתרונות – מההיבטים הסוציאליים, נאמר זאת כך, נוגעים בנפש ועד היכולת לייצר מערכות של גיל רך, יסודי ונוער כדי לאפשר להורים לחזור למסגרת שגרת מלחמה והתפרנסות

אייל רייז:  יש לזכור שאנו עוד מעט חודש נמצאים בתוך המצב הזה

אייל רייז:  זה לא יום ראשון

אייל רייז:  ככל שעובר הזמן, גם המשמעות הכלכלית משפיעה

אייל רייז:      אני רוצה לחדד תובנה אחת - אם תרצו שנשקף עוד דוגמאות מהשטח, נשמח, אבל יש להבין שרשות עירונית או מועצה אזורית היא לבנת היסוד במונחים צבאיים

אייל רייז:  היא יודעת איזה תושבים נמצאים אצלה ואיזה תושבים פונו, והתושבים נותנים בה את האמון ככל שמשרד ממשלתי כזה או אחר יודע להעניק סיוע, היא יודעת באמצעותה ובאמצעות חיבורים שאנו עושים לייצר את המענים הנכונים כדי לשמור על רציפות תפקודית בתוך הלחימה עצמה

מיקי לוי: מתנצל שאני מפריע

מיקי לוי:  לא נותר לי אלא להסכים איתך

מיקי לוי:  המועצות המקומית, השלטון המקומי, ראשי ערים, יודעים הרבה יותר טוב מהשלטון הכללי הפדרלי, לתכלל את התושבים

מיקי לוי:  גם בדיונים הקודמים אמרנו שהשלטון הפדרלי/משרד האוצר צריך להעביר כספים לשלטון המקומי

מיקי לוי:  כן יבזבזו, לא יבזבזו – זה אחר כך יתחשבנו ויעשו בדיקות עם כל אחד על הוצאות, וזו סיבה רעה מאוד בעיניי, כמי שהיה סגן שר אוצר, לומר: מה עם הכסף? תנו את הכסף, ייתנו לכם דוחות, ואחר כך, אם יש הוצאה שאינה ראויה – סתם אני בכוונה מגזים – ראש המועצה החליט להחליף את רכבו לחדש

מיקי לוי:  מה לעשות? יבואו אחר ויתחשבנו איתו מהכספים השוטפים שמגיעים מהאוצר למועצה עצמה

מיקי לוי:  אתם יודעים טוב יותר מהשלטון המרכזי מה טוב לתושבים שלכם, אתם יודעים לרכז אותם

מיקי לוי:  אתם יודעים כמה תלמידים יש לכם כי אם אתה מעביר אותם לצורך העניין לבתי מלון בטבריה, אתה יודע לגמור הסכם או בדיון אחד עם ראש עיריית טבריה, באיזה בתי ספר אתה תלמד משמרת שנייה

מיקי לוי:  גם עם המורים שלכם או גם עם המורים המקומיים, כשהשלטון הפדרלי הכללי מתערב בנושאים האלה, יש רק תקלות

מיקי לוי:  יושבת פה עוד ראש מועצה לשעבר, גברתי חברת הכנסת צרפתי

מיקי לוי:  אנחנו סומכים עליכם יותר

מיקי לוי:  יש פה משהו, שעדיין לא הפנימו בשלטון המרכזי, שבלעדיכם זה לא יקרה

מיקי לוי:  הוועדה הזו תנסה לעשות בכל כוחה, אבל גם בסיוע מלחמה להביא את ראשי האוצר כי הם הבלם המרכזי, הייתי אומר

מיקי לוי:  יש נושאים שמשרדים אחרים יכולים כן לסייע – חקלאות, רווחה, אבל במהות, אנו חייבים לסמוך עליכם

מיקי לוי:  יש לנו מלחמה, אנו שותפים שלכם במאבק מול האוצר, לתת את התקציבים לשלטון המקומי

מיקי לוי:  הם יודעים יותר טוב לתכלל את הצרכים של התושבים שלהם

מיקי לוי:  גם לדאוג לבתי מלון אתה תדע יותר טוב, כאשר יהיה לך תקציב

מיקי לוי:  אחר כך תשב ותתחשבן עם מי שצריך

אייל רייז: ברשותך, אני רוצה לתת שתי דוגמאות, כי היה לי חשוב להבהיר את העיקרון הבסיסי

מיקי לוי: זה עלה בכל העוצמה בכל מקום

מיקי לוי:  אחרי המלחמה, כמו שנהוג לומר, שאני מקווה שתסתיים במהרה בניצחון מוחץ, נצטרך לתת המלצות מהותיות, גם משרד מבקר המדינה, גם הוועדה הזו, גם ועדות הכנסת האחרות

מיקי לוי:  מה שפדרלי – פדרלי, אבל מה שאתם עושים טוב מאתנו, למה לקחת אותו מכם? סליחה

אייל רייז: ברשותך, היושב-ראש, אני רוצה לתת שתי דוגמאות כי יש גם צדיקים בסדום

אייל רייז:  למשל, היה לנו ממשק עם משרד נגב גליל

אייל רייז:  הבין את מה שהסברתי ואמרת, והוא מבין היום שהוא צריך לתת לרשות תקציב גמיש כדי שנוכל לנהל

אייל רייז:  אבל הוא יחיד

אייל רייז:  אני מוביל פה אוטובוסים שלמים של תלמידות, תלמידים, אם זה להנפשה או ללימודים

אייל רייז:  אפילו אני מסיע חיילים עם אוטובוסים שלי, שקלטנו בתוך קו אימון בצפון, ואני מצפה שיהיו עוד צדיקים תוך כדי המלחמה – לא אחריה

אייל רייז:      עוד משהו חיובי לדוגמה

אייל רייז:  אנו בקשר מצוין גם עם פיקוד צפון וגם עם פיקוד העורף

אייל רייז:  הם עושים פה עבודה מקצועית מדהימה

אייל רייז:  אנו מחבקים אותם

אייל רייז:  גם החברה האזרחית וגם אנו כרשויות מעמידים פה מקומות, בתי ספר כדי שהצבא יוכל לעשות תפקידו

אייל רייז:  כולם מבינים שהקונספציה של כיתות הכוננות של אז קרסה והיום אנו בונים את מחלקות הכוננות ואת הקונספציה כי המלחמה לא נגמרה, שתתאים עצמה גם ברמת המוכנות המבצעית בחצרו של ישוב, וזה נעשה תוך כדי לחימה עם אנשי מקצוע יחד עם גורמי הצבא ואלופים שמבינים עניין ונמצאים פה בשטח

אייל רייז:  איפה שיש עשייה קורים דברים טובים

אייל רייז:  זה מעט מדי, לאט מדי ויש עוד משרדים שצריכים להתעורר

מיקי לוי: תודה

מיקי לוי:  אמרת שיש איתך עוד מישהו

מיקי לוי:  הוא רוצה להגיד משהו? לא

מיקי לוי:  תודה רבה

מיקי לוי:  מטי

מטי צרפתי הרכבי: אחת, גם מממצאי הביקורת של 2007, אני לא בטוחה שההמלצות יושמו

מיקי לוי: לא כולן

מטי צרפתי הרכבי: אבל גם כראש רשות לשעבר, תרחישי הייחוס שאליהם נערכנו לא היו בסדר גודל כזה

מטי צרפתי הרכבי:  גם כשנערכנו להיות רשות קולטת שמתקני מבני הציבור שלנו, בבית ספר – אני הייתי ראש מועצה אזורית יואב משך כמעט 12 שנים, צוק איתן, עמוד ענן, מ-2011 עד נובמבר 2022

מטי צרפתי הרכבי:  היינו רשות אחת, היה לנו תרחיש ייחוס למקרה של איום טילים ברדיוס שלנו שזה בין 15 ל-30 ק"מ מרצועת עזה, לא היה תרחיש חדירה – רק תרחיש טילים שאליו התכוננו

מטי צרפתי הרכבי:  בגדול, זה פיקוד העורף ובמידה מסוימת רח"ל מנהלים את המוכנות של הרשות המקומית

מטי צרפתי הרכבי:  אנו נערכנו לתרחיש ייחוס של התקפת טילים מסוימת, של רעידת אדמה לא עלינו, וגם להיות רשות קולטת, אם זה כוחות צבא ואם זה תושבים אבל פרקי הזמן שאליהם נערכנו הם מאוד קצובים, שלא צריך לתת את הדעת לשירותים מוניציפליים ארוכי טווח – רווחה, חינוך, בריאות, כביסה, בנקים

מטי צרפתי הרכבי:  האירוע הזה, המגה אירוע הזה, גם ברמת המדינה  הוא רב זירתי ברמה כזו שגם הרשויות הקולטות וגם הרשויות המפונות - לא להיקף הזה נערכנו, ופה מה גם שלצערי כראש רשות אני אומרת – לצערי, השלטון המרכזי שומר על הריכוזיות שלו במקום לתת יותר ויותר חופש לרשויות המקומיות

מטי צרפתי הרכבי:  אני חושבת שאחת התובנות שלנו מכל האירוע זה לבנות נהלים קצרי מועד, ארוכי טווח למענים המוניציפליים, שהתקציב יבוא מהשלטון המרכזי, אבל לתת הרבה יותר חופש ניהולי כי באמת הרשות המבצעת – ושלא נתבלבל – זה הרשויות המקומיות

מטי צרפתי הרכבי:  בסוף אנו זרוע ביצועית של הממשלה, של מדיניות הממשלה אבל פה, אם אנו יכולים לומר מה לא עשינו נכון למערכה הזו, שלא הערכנו את היקף ומשך הזמן של המערכה הזו, ואם אנו צריכים משהו להפיק בהפקת לקחים – וזה השולחן הזה כי כרגע אנו לא מנהלים נוהל פינוי מלונות, זה יותר תרחישי ייחוס קיצוניים, כי גם עכשיו לאורך זמן – סתם, אחד הדברים שהכי קשה למפונים וגם לרשויות הקלטות והמפנות זה עמימות לגבי העתיד כי בסוף יהיו חלק מהמפונים שיחזרו לבתיהם ברדיוס מסוים אבל יש הרבה מאוד מפונים, רשויות קולטות ומפנות שיש עמימות לגבי העתיד וזו חובתה של הרשות המרכזית, הממשלה, להפיג טיפה את חוסר הוודאות ואת העמימות בחיי היום-יום כי בסוף בזה עוסקות הרשויות המקומיות, ולהצדיע גם למפנות וגם לקולטות, וגם אולי יש לדייק יותר את הממשק, יש זמן קריטי שהוא – יש מונח לזה, שצריך להיות ערוכים גם בממשקים עם החברה האזרחית, עם המגזרים השלישיים

מטי צרפתי הרכבי:  זה נכון שגם השלטון המרכזי גם במוכנות שלנו לחירום נדע כרשויות מקומיות, כממשלה נדע גם להיעזר בשלב ביניים הזה בזמן ההיערכות בגופים אזרחיים

מטי צרפתי הרכבי:  זה הוכיח עצמו בצורה מאוד בולטת

מטי צרפתי הרכבי:  הרבה מאוד עמותות

מטי צרפתי הרכבי:  צריך לצאת מהקופסה, לעשות חשיבת עומק גם כבר עכשיו לגבי העתיד, הטווח הבינוני והארוך של אוכלוסייה מאוד-מאוד גדולה מהדרום, בעיקר מהדרום שנהרס, ומהצפון – אני לא יודעת מה יקרה, אז כבר עכשיו להתחיל להכין את המענים ברחל בתך הקטנה, כי זה לא הולך להיות קצר

מטי צרפתי הרכבי:  והרשויות לא נערכו לכאלה תרחישים ארוכי טווח, ופה יש להתעשת

מיקי לוי: תודה רבה

מיקי לוי:  אשכול גליל מערבי

אורי פרידלנד: שלום, כבוד היושב-ראש, שאר המכובדים

אורי פרידלנד:  אני מאשכול רשויות גליל מערבי, איגוד של 18 רשויות מקומיות, 330,000 תושבים בערך

אורי פרידלנד:  תודה על הדיון

אורי פרידלנד:  ברשותכם אעלה בקצרה מספר נקודות

אורי פרידלנד:  קודם כל, לגבי הפינויים, לפחות הראשוניים שהיו, 0 עד 2, הרושם שלי היו קלים וטובים

אורי פרידלנד:  עבדו טוב, כל אחד יודע לאן מגיע

אורי פרידלנד:  היו קהילות, ישובים – בעיקר מועצות אזוריות - שפוצלו בין מספר בתי מלון ושוכנו עם קהילות אחרות שפוצלו

אורי פרידלנד:  יש לקחת זאת לתשומת לב לעתיד, איך אנו לא מפרקים קהילות, בטח ברגעים קשים; שומרים על קהילות מאוחדות כמה שאפשר

אורי פרידלנד:      נושא הרשויות הערביות והדרוזיות, שבגדול, מהרושם שאני מקבל משיחות עם אנשים שם – עובדים ותושבים, הם לא התפנו, לפחות רובם או אחוז ניכר מהתושבים

אורי פרידלנד:  גם פה חשוב להבין מה המענה שכן יינתן למי שמחליט להישאר

אורי פרידלנד:  אומנם זה לא הדיון של אותן אוכלוסיות מפונות, תושבים שנשארים, אבל מה המענים

מיקי לוי: הם אזרחי מדינת ישראל ויש לתת מענה וצריך להיות בקשר עם ראשי השלטון המקומי, מועצות, ערים

מיקי לוי:  אין דבר כזה

מיקי לוי:  הם אזרחי מדיינת ישראל

מיקי לוי:  אם קהילה של כפר מסוים תחליט לא להתפנות, אף אחד לא יכריח אותה, אבל ההערה של כה נכונה – אנחנו נכתוב אותה

מיקי לוי:  זו תובנה מאוד-מאוד חשובה לעתיד לבוא, כי אם אנחנו לא עושים את זה, זה פותח פתח לבעיות אחרות

מיקי לוי:  בבקשה

אורלי אלמגור לוטן: רק הערה אחת: הדיון החל ממלחמת לבנון השנייה, שכל ההקמה של האשכולות האזוריים, אחד הטריגרים שלה היו תובנות מלחמת לבנון השנייה ובאמת הקושי של הרשויות לתפקד כל אחד עצמאית זה היה אמור להיות אחד הפתרונות לסיפור הזה

מיקי לוי: יש הרבה דברים שהשלטון הפדרלי לוקח על עצמו, ולא עושה אותם טוב

מיקי לוי:  לא יודע לנהל

מיקי לוי:  מה לעשות

אורי פרידלנד: עוד כמה נקודות, אנו לא יודעים מה יהיה בצפון

אורי פרידלנד:  יש פה פחד אמיתי מאוד גדול של תושבי הצפון, בעיקר תושבי ישובי הגדר

אורי פרידלנד:  אני מבין שהרבה לא ירצו לחזור הביתה

אורי פרידלנד:  אם עכשיו מכריזים על חזרה לשגרה תושבים רבים יפחדו לחזור הביתה אחרי שראו מה קרה בדרום ויש להיערך לזה כבר עכשיו, שאם אומרים: החל מתאריך כך וכך נגמרים המבצעים של פינוי התושבים, תושבים אחרים שלא חוזרים, מה עושים איתם? זה יכול להיות מאות רבות ואלפים רבים

אורי פרידלנד:  אני שם את זה על השולחן

אורי פרידלנד:  יש פה פחד אמיתי ובצדק

אורי פרידלנד:      עוד נקודה, אחרונה – למדתי מהמלחמה הזו שצריך לומר את האמת ולא רק להיות נחמדים

אורי פרידלנד:  אני רוצה לציין לשלילה, ויסלחו לי והלוואי שמישהו יוכיח שאני טועה, את משרד החינוך שאנו רואים שאין מענים טובים לתושבים שפונו

אורי פרידלנד:  איפה שיש מענים, זה כי הרשות המקומית הצליחה לקחת את האחריות לידיים או הרשות המארחת אחראית, והגדילה ראש

אורי פרידלנד:  עברו 3

אורי פרידלנד: 5 שבועות ורק עכשיו אנו מצליחים לראות ניצנים של פעילויות משמעות של משרד החינוך, ללא הרבה רצף חינוכי לילדים עם משמעות ועשייה

אורי פרידלנד:  פנאי להורים, שיהיו קצת עם עצמם, הורים שיכולים לעבוד תוך כדי

אורי פרידלנד:  יש פה ואקום אדיר-אדיר בתחום החינוך הפורמלי והבלתי פורמלי, רק מי שהצליח לקחת את האחריות לידיים, אם זו רשות חזקה שפונתה או מארחת

אורי פרידלנד:  זה נושא שצריך גם לתת עליו את הדין

אורי פרידלנד:  תודה רבה

מיקי לוי: אני מודה לך על התובנות, הארות, גם ההערות המאוד חשובות שלך

מיקי לוי:  ננסה לתכלל, להעביר את זה גם לשרים עצמם

מיקי לוי:  נושא החינוך והתייחסות המדינה למגזר הדרוזי ערבי מחייב חשיבה מחוץ לקופסה, קשר, תיאום, ישיבה איתם אפילו אחרי המלחמה, מה קורה להבא כדי להבין – חלק מהם יכול להיות שבתרבות שלהם זה לא לעזוב, איני יודע, אבל להשאיר את זה באוויר זה מתכונת לאסון עתידי

מיקי לוי:  אני מאוד מודה לך על ההערה הזו

מיקי לוי:  נושא החינוך אנו מודעים

מיקי לוי:  אין לי בכלל ספק שתעשה את טוב יותר ממשרד החינוך

מטי צרפתי הרכבי: רק להרחיב בנושא משרד החינוך – נושא מענים לעובדים חיוניים

מטי צרפתי הרכבי:  מהירות התגובה למסגרות חינוכיות בכל הארץ לעובדים חיוניים – זה שאין גן ואין בית ספר זה בסדר אבל מה קורה – צוותי רפואה, אנשי כוחות הביטחון, עובדים חיוניים, תעשייה ביטחונית, אין פתרון לילדים האלה, וזו תגובה שיכלה להיות מהירה כי זה מסגרות נקודתיות

מטי צרפתי הרכבי:  גם בקורונה זה היה

מטי צרפתי הרכבי:  אנחנו כרשות מקומית, באיזה שלב הודיעו לנו: אתם חייבים לפתוח מסגרת לעובדים החיוניים של הרשות

מטי צרפתי הרכבי:  יש אישור של עובד חיוני

מטי צרפתי הרכבי:  פה עד היום אין מענה לילדים של עובדים חיוניים, אז בארץ זה חוזר

מיקי לוי: עכשיו זה היקפים עצומים

מטי צרפתי הרכבי: לא מדברת על צבא אלא על עובדי שירות הביטחון הכללי

מטי צרפתי הרכבי:  זה לא חזר מלא אבל מהיום הראשון יש לפתוח מסגרות לעובדים החיוניים

מטי צרפתי הרכבי:  לא מדברת על מילואימניקים – כל הכלכלה בהולד

מיקי לוי: נרשום את ההערה שלך

מיקי לוי:  אין לי תשובה ואין לי פתרון

מיקי לוי:  זה משהו שצריך לתכלל אותו

מטי צרפתי הרכבי: אם אני מדברת על מענים בתרחישי ייחוס, אחד המענים שיש לתת עליהם את הדעת זה מענה מיידי לעובדים חיוניים

מטי צרפתי הרכבי:  אם זה אירוע קורונה זה עובדי רפואה וכו', ואם זה מלחמה – אני מכירה זוגות ששניהם עובדים חיוניים, תעשיות ביטחוניות – לא מדברת על צבא – ואין סידור לילדים

מטי צרפתי הרכבי:  לא תמיד יש סבא וסבתא או דודים ושכנים

מטי צרפתי הרכבי:  זה לא פתרון

מטי צרפתי הרכבי:  המדינה צריכה לתת מדיי וואן

מיקי לוי: לא יודע מה לעשות עם זה אבל נכניס את זה

איתן דהן: אגב מבואות חרמון, הגם שנמצא במקום מאוים, פתח גני ילדים

איתן דהן:  חלק מהעניין זה מענה לדבר הזה

איתן דהן:  ראינו את זה בשטח

איתן דהן:  פתח גני ילדים

צבי ידידיה סוכות: בקורונה זה עבד

מיקי לוי: אבל פה יש איומים אחרים

מיקי לוי:  הטווחים

מיקי לוי:  בבקשה

צבי ידידיה סוכות: הקונספט של החשיבה על עובדים חיוניים, למצוא פתרונות לדברים האלה, היה בקורונה

צבי ידידיה סוכות:  נכון שזה לא אותו דבר אבל כבר היה

מיקי לוי: בבקשה

אלי רגב: אדוני היושב-ראש, הערה

אלי רגב:  האוכלוסייה הלא יהודית מקבלת יחס זהה לחלוטין בכל מה שקשור לתכנון

אלי רגב:  לראיה, ישוב ערב אל הראמשה, שיושב על הגדר, פונה למלונות במזרח ירושלים בהתאם לדרישות שלהם, ובנצרת, חורפיש, רשות דרוזית לא רצתה להתפנות, רג'ר שיושבת על הגבול בלבנון לא רצתה להתפנות

אלי רגב:  זה אחרי שדיברתי עם כל ראשי הרשויות ואנו מודעים

אלי רגב:  הצענו להם כל מה שניתן להציע בדיוק כמו עם כל אוכלוסיית עוטף עזה

אלי רגב:  הייתה בחירה שלהם לא להתפנות – לפרוטוקול

מיקי לוי: הרגעת אותי

מיקי לוי:  חשבתי שיש נתק וחוסר טיפול אז אני ממש מודה לך

מיקי לוי:  בבקשה

אפרת רייטן: נציג אשכול הגליל המערבי התייחס לפיצול האוכלוסיות המפונות

אפרת רייטן:  גם נתקלנו בזה

אפרת רייטן:  למשל מקיבוץ דפנה, יש 1,052 מפונים

אפרת רייטן:  הם מפוזרים על פני 8 מלונות בטבריה

אפרת רייטן:  הנושא של הקהילה לחוסן שלה, הנושא של להישאר יחד, מאוד משמעותי

מיקי לוי: איפה נמצא עם מלון עם אלף ומשהו בטבריה?     

אפרת רייטן: הם מפוזרים ויחד איתם יש מפונים ממקומות אחרים

אפרת רייטן:  כלומר אפשר היה להכיל אותם על פני מלון אחד או שניים אבל הם מפוצלים על פני שמונה מקומות

אפרת רייטן:  זה נעשה כי היו כמה פעימות לפינוי כלומר יש הסבר אבל ראייה עתידית מאוד-מאוד משמעותי לפנות את הקהילות שיישארו יחד כי זה תורם תרומה אדירה ליכולתם לנהל איזו שגרה בתוך החיים האלה של הפינוי

מיקי לוי: מסכים לחלוטין

מיקי לוי:  ביקרתי ושמעתי את אותם דברים

מיקי לוי:  תודה רבה

מיקי לוי:  ראש מועצת שלומי, בבקשה

יוסף לם: בוקר טוב

יוסף לם:  אני מנכ"ל המועצה

יוסף לם:  ברשותכם בשתי דקות אסביר מה עשינו פה מתחילת האירועים ואז אדבר על שני לקחים שלנו מהאירוע הזה

יוסף לם:  לצורך העניין, בשמונת הימים הראשונים מאז החלה המלחמה ניהלנו בישוב שגרת חירום

יוסף לם:  ביום שהתקבלה ההודעה על הפינוי במשך שלושה או ארבעה ימים פינינו את מרבית הסד"כ של המועצה בשיתוף פעולה מלא עם רח"ל ועם משרד הפנים ומתחילת שבוע שעבר אנו עובדים בארבעה ראשים

יוסף לם:  יש לנו 800 איש שנשארו בשלומי, יש לנו 5,000 איש שנמצאים בבתי מלון בירושלים, טבריה וחיפה

יוסף לם:  בכל מקום יש לנו מינהלת שאנו קוראים לה מועצה ב' ואנו מנהלים ארבעה גופים, בעצם, ובכל אחד מהמקומות האלה חברנו למחלקות החינוך, הרווחה והמרכזים הקהילתיים

יוסף לם:  לפחות בהיבט שלנו ברור לי כל הנושא של הבלת"ם והדחיפות והכול אבל מה שנקרא זה הולך ומתגבש בצורה טובה מאוד

יוסף לם:  אפשר היה לעשות את זה קצת יותר מהר אבל אנו לא מתלוננים על שום דבר

יוסף לם:      שני דברים שחשוב להבין אותם

יוסף לם:  כל הנושא של ההפעלה, ברגע שהודיעו על הפינויים, ביום הראשון שהודיעו נראה כאילו משרד הפנים, מועצה מקומית שלומי והתושבים קיבלו את ההודעה באותו זמן דרך הטלוויזיה

יוסף לם:  המשמעות של זה, כדי להבין מה קורה ברשות מקומית – רבע שעה אחרי ההודעה בטלוויזיה היו פה אנשים עם טרולי בלובי של המועצה, כשהתחלנו לקבל הצעת חדרים רק בשעות הצהריים

יוסף לם:  אני מקווה ומאמין שבשנים הקרובות לא נזדקק שוב לפינוי תושבים אבל בפעם הבאה אני חושב שאם הייתה פקודת התרעה למשרד הפנים ולרשות של 24 שעות מול האזרחים זה היה יכול להיעשות בצורה הרבה יותר טובה ואולי גם לשייך קהילות שלמות לבתי מלון כי באופן שזה התנהל, מה שנכנס – שיבצנו אנשים, התאמנו עצמנו למצב

יוסף לם:  שוב, אני חייב לציין פה את שיתוף הפעולה עם החמ"ל של רח"ל ומי שעבד אתנו שם

יוסף לם:  אנו פה בנינו מערכת שמקבילה לסוג של משרד נסיעות והם בנו את המערכת של הקצאת החדרים

יוסף לם:  שיתוף פעולה מצוין וארבעה ימים, יש לנו אנשים ב-25 מלונות, 1,940 חדרי מלון בשלושת המקומות האלה, ואנו די מסודרים

יוסף לם:      הדבר המרכזי שחשוב לי להדגיש אותו – שלומי מונה כמעט 9,000 תושבים

יוסף לם:  אנחנו 8,700

יוסף לם:  יש פה 800, ברמה שכבר פעמיים עשינו סיור בבתים, דפקנו בדלתות, אנו מביאים אוכל למי שצריך וזה בסדר

יוסף לם:  יש 5,000 שנמצאים במלונות וכל היתרה זה חבר'ה שהתפנו עצמאית בהתחלה ועכשיו – לפני שבוע – מתחיל להיות להם כבד כל ההוצאות

יוסף לם:  היינו בזום עם כל מיני שרים וגם היו פה ביקורי שרים

יוסף לם:  אני חושב, שחייבים כמה שיותר מהר להפיץ לציבור את מנגנון השיפוי כדי להוריד לחץ ממי שכרגע מממנים עצמם באופן עצמאי כי אם לא – זה אנשים שרוצים שאנחנו נשים אותם במלונות ואנו לא במצב שהיינו בשבוע הראשון של הפינוי

יוסף לם:  אז קיבלנו הקצאות חדרים ושלחנו אנשים

יוסף לם:  כמות החדרים הצטמצמה, אנו לא מקבלים יותר הקצאות

יוסף לם:  לצורך העניין אם תצא הודעה שתסביר מהו מנגנון השיפוי אפילו אם לא יעבירו את הכסף לאנשים, לדעתי זה יעזור לאנשים לקבל טיפה סבלנות ואורח רוח, ולהישאר במקומות שהם נמצאים בהם, כי כרגע גם בנוהל עבודה עם משרד התיירות מנסים להלבין אנשים שנמצאים בבתי מלון ואנו מעבירים פרטים, הם מנסים מלון-מלון לעבור ולהסדיר את התשלום, אבל זו עבודת נמלים מאוד קשה ואני חושב שפרסום מתווה הסיוע למי שהתפנה עצמאית יכול לשחרר הרבה לחץ ולפתור חלק גדול מהבעיות

יוסף לם:  תודה

מיקי לוי: תודה רבה

מיקי לוי:  כמה אנשים מדובר שהתפנו עצמאית ועכשיו ההוצאות כבדות עליהם והם מבקשים לחזור ולהשתבץ בבתי מלון?     

יוסף לם: 5,000 פונו לבתי מלון

יוסף לם:  800 פה

יוסף לם:  5,800 מתוך 8,650, זה מה שאנחנו יודעים איפה הם

יוסף לם:  כל היתר הסתדרו איכשהו עצמאית

מיקי לוי: תודה רבה לך

מיקי לוי:  חורפיש, בבקשה

פרח סאבק: בוקר טוב, חברים

פרח סאבק:  כמה נקודות

פרח סאבק:  קודם כל, אנחנו מדברים בשם חורפיש - עד כה לא היה שום דיון רציני עם אף גורם ממשלתי על חורפיש

פרח סאבק:  אני עשיתי סקר בקרב התושבים

פרח סאבק:  מתוך 1,300 בתי אב כמעט 800 בתי אב ענו לסקר, ומתוכם היה אחוז ניכר שכן רוצים להתפנות, אבל האופציה היחידה שנתנו לי – לפנות לבית ספר בשפרעם

פרח סאבק:  ריבונו של עולם, איך אקח אוכלוסייה ואפנה אותה לבית ספר? האם בית הספר מוכן לקלוט את האנשים האלה? מבחינת שינה, לינה? זו נקודה אחת

פרח סאבק:      נקודה שנייה, בקשר לפערי המיגון, מאז שאני זוכר עצמי בתפקיד, כל שנה וכל חצי שנה וכל רבעון היו ישיבות על פערי מיגון, ועד עכשיו למרות שעברו כבר 20 שנה אף אחד לא התייחס ואף אחד לא עשה דבר בקשר לכל פערי המיגון ואני מדבר על אחוז ניכר מהאוכלוסיות, אלה שבנו את בתיהם בשנות ה-80' וה-90' ובמיוחד בישוב כחורפיש שהוא ישוב עתיק ימים, בן 600 שנה

פרח סאבק:  תודה רבה

מיקי לוי: תודה

מיקי לוי:  יש תוכנית למיגון הגליל

מיקי לוי:  איני יודע היכן היא עומדת, לא יודע איך חולק התקציב

מיקי לוי:  אני יודע, לפחות כשאני הייתי שותף לזה, היה תקציב מהותי, מחולק

מיקי לוי:  איני יודע מה קורה עם תקציב המיגון לגליל

מיקי לוי:  בתקציב האחרון זה לא היה, כי אני יודע שחבר הכנסת מיכאל ביטון ניהל מלחמה קשה על העניין הזה, כי הוא טיפל בזה קודם לכן

מיקי לוי:  אנסה לבדוק איתו

מיקי לוי:  אני לא יודע מה קורה עם זה

איתן דהן: כשהיינו בסיורים שמענו שניתנו 200 מיליון, לאחר מכן 100 מיליון ואחרי זה, זה נעצר

איתן דהן:  זה מה ששמענו

מיקי לוי: גם ה-200 וגם 300 מיליון נעצרו? לא ניתן דבר? גם 200 מיליון שקל זה הרבה מאוד

איתן דהן: 200 ועוד 100 עבר

איתן דהן:  סכומי נוספים שהיו אמורים להגיע לא הועברו

מיקי לוי: הייתה תוכנית של 5 מיליארד שקל שבתקציב הזה נעצר

מיקי לוי:  הינה אני אומר את זה

מיקי לוי:  בממשלה הזו נעצר, וזה לא פוליטי מה שאני אומר עכשיו

מיקי לוי:  חבל מאוד

מיקי לוי:  אני לא יודע מה לומר

מיקי לוי:  אני לא יודע איפה זה עומד

מיקי לוי:  זה גם משרד הביטחון וזה גם משרד הפנים איכשהו

מיקי לוי:  חבר הכנסת סוכות, שר האוצר, נדמה לי, הוא ממפלגתך

מיקי לוי:  נא בבקשה לבדוק, מה קורה עם תקציב מיגון הגליל

מיקי לוי:  יושב פה ראש מועצה שמדבר על זה 20 שנה

מיקי לוי:  מדינת ישראל צריכה להתבייש בזה

מיקי לוי:  אני מתבייש בשביל מדינת ישראל בפניך

מיקי לוי:  ביקשתי מצבי סוכות שיבדוק את זה

מיקי לוי:  הוא ממפלגתו של שר האוצר, יבדוק ואחרי שיבדוק, ננסה להשיב לך תשובה

מיקי לוי:  אתה יכול? ירים לך טלפון אישי

מיקי לוי:  יש לנו הטלפון שלך

מיקי לוי:  נמסור לו

מיקי לוי:  שמעת כל מה שאמרתי? ננסה לעזור

מיקי לוי:  תודה רבה לך

מיקי לוי:      לשכת הרמטכ"ל, מאיה שגיא

מיקי לוי:  את יודעת מה קורה עם מיגון הגליל? האם זה נופל בחלקת האלוקים הקטנה של משרד הביטחון?     

מאיה שגיא: עכשיו שמעתי את זה ואני בודקת את העניין, היכן זה עומד

מאיה שגיא:  נמצא אתנו כאן ראש זירת עורף שיוכל להתייחס בנושאים שאדוני מבקש שתהיה התייחסות

מאיה שגיא:  חשוב לומר, שזה דיון בלמ"סי ולכן יהיו דברים שמן הסתם לא נוכל להתייחס אליהם כאן, אבל אם הוועדה תבקש, בשמחה נעביר כדי שיהיו לעיני הוועדה

מיקי לוי: בסדר

מיקי לוי:  מה שאת יכולה, תתייחסי

מאיה שגיא: אעביר ברשות אדוני לראש זירת עורף סגן אלוף עמירם מלכא

מיקי לוי: תודה רבה

מיקי לוי:  אם תצליחו אחר כך להעלות אותו

יניב וולפר: שלום, גם עמירם נמצא אתנו בזום – יתייחס אחריי

יניב וולפר:  נתייחס למיגון הצפון שעליו דיברת

יניב וולפר:  מיגון הצפון למעשה בשנה שעברה כפי שציינת תוקצב ב-250 מיליון שקל והשנה תוקצב ב-100 מיליון שקל

יניב וולפר:  אנו בשלב הראשון עדיין של טווח הקילומטר הראשון מגבול הלבנון ב-21 ישובים

יניב וולפר:  יש שם סדר גודל של 3,500 יחידות דיור שנדרשות במענה מיגוני

יניב וולפר:  כרגע יש לנו תקציב לביצוע באלף יחידות דיור

יניב וולפר:  אנו נמצאים בהוצאת היתר שעיכבו אותנו מאוד

יניב וולפר:  ניצלנו יחד עם מינהל התכנון את העת הזו כדי להוציא פטור מהיתר בנייה

יניב וולפר:  זה אושר בשבוע שעבר, ואני מקווה שזה יאיץ את תהליך הבינוי, שלא נצטרך להיות תקועים בתהליכי היתרי בנייה

יניב וולפר:  דילגנו על השלב הזה

מיקי לוי: שאלה

מיקי לוי:  כיוון שעלה ראש מועצת חורפיש לדיון, הוא נכלל בתוכנית שלכם?     

יניב וולפר: חורפיש הוא לא בק"מ הראשון

יניב וולפר:  הוא נמצא בתוכנית מגן הצפון הכללית, למיטב זיכרוני – אני צריך לבדוק את זה

מיקי לוי: יש לי בקשה אישית אליך, כיוון שהוא היה – טלפון קטן להרגיע, להגיד מתי הוא נופל בתוך התוכנית, מתי צפוי תקציב

מיקי לוי:  רק כדי שאנשים לא יהיו תלושים באוויר וזה יעזור לנו המון

מיקי לוי:  אודה לך אם תעשה זאת

יניב וולפר: אין שום בעיה

איתן דהן: ערב אל- הראמשה למשל בתוכנית?     

יניב וולפר: כן

יניב וולפר:  היה שם סיפור עם רמ"י אבל הם בתוך התוכנית

יניב וולפר:  אנחנו יושבים עם יושב-ראש קו עימות צפוני שהוא גם ראש הרשות שם בצורה הדוקה על העניין

יניב וולפר:  ככל שנתוקצב וככל שיינתנו משאבים לדבר הזה נתקדם מהר ככל הניתן

יניב וולפר:      על חשיבות הפרויקט כולם מסכימים

יניב וולפר:  דחפנו את זה גם קודם, אני חושב שעל אחת כמה וכמה מבינים את חשיבות הדבר הזה ביתר שאת

יניב וולפר:  עד כאן

מיקי לוי: תודה רבה

מיקי לוי:  בבקשה

עמירם מלכא: לגבי סוגית המיגון ותוכנית מגן הצפון, יניב פה נתן תמונה מלאה

עמירם מלכא:  אם תרצו שאתייחס לגבי נושא פינוי התושבים - אני יושב במטה הכללי בחטיבת המבצעים

עמירם מלכא:  צה"ל הוא לצורך העניין קבלן הביצוע של יזימת הפינוי פעם אחת, ולאחר מכן במידת הצורך פינוי האזרחים ליעדי הקליטה שנקבעים על ידי רח"ל ופס"ח – אלי רגב

עמירם מלכא:  יש לומר ששיטת הפינוי משתנה

עמירם מלכא:  אומנם אנו מחזיקים תוכנית שגם היא מעמידה גם חיילים וגם אמצעים – אוטובוסים לצורך העניין לפנות, אבל כמעט ב-95% מהפינוי בכלל המרחבים היה על בסיס התפנות עצמית של האזרחים

עמירם מלכא:  תושבים נכנסו או לאוטובוסים שראשי הרשויות דאגו בעצמם או לרכביהם, ונסעו ליעדי הקליטה שהוגדרו על ידי פס"ח

עמירם מלכא:  זה הדבר היחיד שאני יודע להתייחס אליו אלא אם יש שאלות אליי בקומה הזאת

איתן דהן: הייתה – לא יודע אם זו החלטה – כוונה לשים חוליית שליטה מפיקוד העורף בתוך חלק מהמרחבים, המלונות, כדי שתתכלל שם את ההסתכלות הרחבה על בעיות שעולות שם

איתן דהן:  סיירנו בלא מעט מלונות

איתן דהן:  לא פגשנו שם אף אחד

איתן דהן:  האם הדבר הזה מטופל ומתי?     

עמירם מלכא: קודם כל, נמצאים אתנו פיקוד העורף, נמצא כאן, גם שאולי בזום ממשל"ט ינאי של קליטת המתפנים והמפונים

עמירם מלכא:  יש לומר לגבי תחומי האחריות – צה"ל לא מחזיק באחריות לנושא הקליטה

עמירם מלכא:  צה"ל כאחריות מרחיבה גם בתוכנית מרחק בטוח שאושרה על ידי הרמטכ"ל באישור תוכניות פרטני לכל גופי הצבא שנוגעים בתוכנית, כתוב בסעיף: יסייע לרח"ל ולמשרד הפנים ביעדי הקליטה

עמירם מלכא:  לא יודע לומר פרטנית באיזה מלונות יש ובאיזה אין

עמירם מלכא:  אני אישית למשל הייתי גם במלון בשפיים וגם במלון במעלה החמישה

עמירם מלכא:  שם למשל יש חיילים בחש"לים שמנהלים את עניין הקליטה באחריות מרחיבה ולא באחריות צה"ל

עמירם מלכא:  יעדי הקליטה הם באחריות הגופים שאחראים על הקליטה

עמירם מלכא:  אני יודע לומר אחרת

עמירם מלכא:  לא יודע בכמה מלונות היית אבל כן יש כמעט בכל מלון חיילים שמסייעים בתחום הקליטה במלונות

שאולי סרוסי: שלום, אני ממשל"ט ינאי

שאולי סרוסי:  יש לומר שברוב המלונות, מתקני הקליטה יש חש"לים – חוליית שליטה עם מפקד וחיילים שהמטר שלהם לחבור לנציג הרשות, להעלות צרכים ובעיות

שאולי סרוסי:  אגב אני עכשיו נמצא בסיור כזה בים המלח

שאולי סרוסי:  כמעט בכל המקומות יש חוליות שליטה כאלה

שאולי סרוסי:  אני מדבר עם תושבים והפידבק הוא חיובי

שאולי סרוסי:  הם נותנים מענה

שאולי סרוסי:  אותם חש"לים מבצעים התקשרות עם נציגי אותם משרדים

שאולי סרוסי:  לכן האמירה על הכמות היא לא מדויקת, כלומר ברוב המקומות הצבנו חוליות שליטה כאלה

עמירם מלכא: אני מוסיף – מאחר שלשמחתנו לא אותגרנו יתר על המידה באתגרי חילוץ והצלה עד כה מול אויב שירה אלינו את החימוש מהסוג הזה זה מאפשר לפיקוד העורף לקחת סד"כ שייעודו לכל כולו חילוץ והצלה, ולפרוס אותו במרחב האזרחי, בין השאר לכל מיני משימות ובכללן המשימה הזו של לשים חש"לים במלונות

מטי צרפתי הרכבי: החש"לים האלה יטפלו למשל בהבאת מכונות כביסה – שלמפונים האלה אין שירותי כביסה, שירותי רווחה, שירותי חינוך, שירתי פינוי אשפה? מטרנה לתיקונות, צעצועים? לכן אני לא חושבת שאתם הגוף שצריכים להתפתל כי ברור שזה לא אתם

מטי צרפתי הרכבי:  אני שואלת את אדוני, מי אחראי על שגרת החיים של המפונים במלונות? הצבא עשה עבודתו, דאג לפיצוי

מטי צרפתי הרכבי:  אולי היה אפשר לעשות יותר טוב אבל עשה

מטי צרפתי הרכבי:  עכשיו מנסה לסייע אבל מי הגוף האזרחי שאמון על טיפול הוליסטי במפונים האלה בטווח המיידי ובטווח הארוך?     

איתן דהן: אני קורא מהחלטת הממשלה: הפעלה וניהול קליטת המפונים ושהייתם במתקני הקליטה תיעשה על ידי רח"ל ובאחריותה לרבות באמצעות הקצאת כוח אדם על ידי הצבא לצורך ניהול קליטת המפונים במתקן בתיאום השירותים הנדרשים להם

איתן דהן:      למה שנאמר פה – היינו בלא מעט מלונות בטבריה

איתן דהן:  נוף כנרת, גומא, גולן

איתן דהן:  לא ראינו שם אף נציג

מטי צרפתי הרכבי: גם במלונות אין מישהו שמתכלל הכול

מטי צרפתי הרכבי:  אם היה מנהל אירוע, ועדה קרואה למלון, מנהל קהילה

מטי צרפתי הרכבי:  משהו שיתכלל

מטי צרפתי הרכבי:  זה מבעבע

איתן דהן: לכן אני חושב שהתפקיד של החש"ל הזה בראייתי, או משהו אחר שיוקם, הוא לתכלל את כלל משרדי הממשלה, כי אם זה לא יקרה, לא יהיה לו כוח, לא יהיו לו משאבים, לא יהיו החלטות ולא יהיו פתרונות במלונות

איתן דהן:  זו דעתי

איתן דהן:  אני לא אומר שצה"ל אחראי אבל זה צריך להיות מוסדר ולומר מי עושה את הדבר הזה

מטי צרפתי הרכבי: לא בטוחה שזה צריך להיות גוף צבאי

מטי צרפתי הרכבי:  יכול להיות שזה צריך להיות גוף אזרחי

מטי צרפתי הרכבי:  בסוף אני גם מבקרת הרבה במלונות

מטי צרפתי הרכבי:  כשמגיע קצין מהצבא, החיילים מגיעים

מטי צרפתי הרכבי:  אבל זה לא החיילים

מטי צרפתי הרכבי:  הם לא יודעים לדאוג לזה שלא יחפשו - מישהו צריך לתכלל בכל מרכז מפונים כזה את האירוע בהבנה שזה הולך להיות ארוך

מיקי לוי: בבקשה, נציג רח"ל, איציק גיא

איציק גיא: שלום, היושב-ראש, נתחיל מההערה שעלתה בסוף, ואז נגיע לדברים יותר עקרוניים כלליים, באשר לאותם חש"לים כי זה כרגע העיסוק המרכזי גם של רח"ל יחד עם משרדי הממשלה

איציק גיא:  הצבא פה הוא סוג של קצה ומחולל למשהו הרבה יותר רחב ששם פה שירותים ומענים לכלל הסקטורים מבריאות, חינוך, רווחה, דרך עובדים סוציאליים ועד הכביסה, והמטרה והתפקיד של אותו חש"ל הוא לייצר את האימפוט, ואנחנו יושבים יחד, רח"ל יחד עם פיקוד העורף ובקשר רציף מול משרדי הממשלה דרך מרכז רציפות תפקוד משותף כדי להציף את הפערים והבעיות למשרדי הממשלה

איציק גיא:      מפה אני רוצה לחזור להתחלה, ולומר מספר דברים עקרוניים

איציק גיא:  תפקיד תוכניות הפינוי הוא להציל חיים

איציק גיא:  כשאנו מדברים על המרחבים השונים של 0 עד 4 בדרום ו-0 עד 2 בצפון זה התוכניות של מה שאנו מכנים מרחק בטוח, תוכנית צה"לית שמפנה אזורים על יושביהם כדי להציל חיים

איציק גיא:  זה פינוי שיכול להיות תחת אש, יכול להיות פינוי תחת התרעה מודיעינית שעלול להיווצר מגע מבצעי

איציק גיא:  ראינו את זה בדרום בשבת השחורה והיבטים כאלה ואחרים, שמחייבים – צה"ל פונה כגוף פוקד וגוף ששולט על היבט של מודיעין ומבצעים ואומר, שר הביטחון יש תהליך מבצעי סדור – את המרחב הזה נדרש לפנות

איציק גיא:  כך היה לגבי קריית שמונה למשל, שלא נכללת בתוכניות הפינוי והקליטה של מדינת ישראל ובמלחמה הזאת הוספנו אותה

איציק גיא:  זה 23,000 אנשים

איציק גיא:  לא אתייחס, ברשותך, היושב-ראש, למה עדיין יש אנשים בקריית שמונה שלא פונו

איציק גיא:  אני חושב שזה לא לדיון הזה אבל כל דבר שצה"ל ביקש לפנות וגם הפינוי של 0 עד 4, תוך כדי לחימה, שזה הפינוי הראשון המשמעותי החשוב נועד בראש ובראשונה לשם הצלת חיים

איציק גיא:      אני רוצה לסדר לכולנו רגע מונחים

איציק גיא:  מה שדיברתי עכשיו זה פינוי מאזור לחימה שזה התכלית של תוכנית מרחק בטוח

איציק גיא:  יש תוכנית כזו שעברה נוהל- - - ד שר הביטחון בשנתיים וחצי האחרונות, תוכנית צה"לית מגובה בתוכנית לאומית שעברה גם היא אישור שר הביטחון גם הקודם וגם הנוכחי

איציק גיא:  זה בתהליך של הפעלת התוכניות

איציק גיא:  התשתית הנורמטיבית להפעיל את התוכניות האלה, כי זה בסוף להוציא אנשים מביתם, היא תשתית מלון אורחים

איציק גיא:  החלטת ממשלה מלון אורחים אושרה ב-2012

איציק גיא:  עלה גם כאן, יש שם סעיפים תקציביים ואחרים שהם לא רלוונטיים

איציק גיא:  רח"ל היא לא רח"ל, היא המשרד להגנת העורף

איציק גיא:  אבל זה הדברים הקטנים – יש שם דברים הרבה יותר מהותיים

איציק גיא:  עשינו עבודת מטה של שנה וחצי שהסתיימה בסוף 2022, ולצערי, בשל היבטים תקציביים ההחלטה הייתה לא לקדם את ההחלטה הזו למרות שעברה עבודת מטה מלאה וסדורה של כל משרדי הממשלה ואת זה נשאיר לשלב התחקירים

איציק גיא:  אני מציין את זה כי לו הייתה לנו החלטה מתואמת, תואמת היינו מעבירים זאת בצורה הרבה יותר מהירה ומדויקת גם בהקשרים התקציביים אבל גם בהקשרים הטכניים ארגוניים

איציק גיא:  לכן הדבר הזה חשוב, ואני מציין אותו כאן

איציק גיא:      במהלך שלושת הסבבים האחרונים, שומר חומות, עלות השחר ומגן וחץ בשנה האחרונה הפעלנו מנגנון חדש

איציק גיא:  צה"ל המליץ שלא להפעיל את תוכנית מרחק בטוח לפינוי ולכן הלכנו על מנגנון אזרחי מתוך הבנה שהרשויות המקומיות והמועצות האזוריות – מדבר כרגע על מקומות מסוימים בעיר שדרות וכל מרחב 0 עד 4 בארבע המועצות בדרום – קיבלנו החלטה משותפת, שר הביטחון יחד עם ראשי המועצות, לאפשר פינוי והתפנות עצמאית

איציק גיא:  קראנו לזה משב רוח, שניתן פה מענה תקציבי

איציק גיא:  אנו מסייעים יחד עם רשות פס"ח ומשרד הפנים לתאם אותם בתי מלון יחד עם הרשויות בפעולה שאינה תחת אש, פעולה סדורה

איציק גיא:  אנו מאפשרים לאותה אוכלוסייה במרחב הזה שמורכב מאוד לחיות שם גם בגלל פעילות כוחותינו ובטח היקפי ירי חריגים ושונים ביחס ליתר המדינה, לאפשר לאותה מדינה לצאת

איציק גיא:  התוכנית הזו הופעלה באופן ראשוני וכללי בשומר חומות, ואחר כך בצורה סדורה, מתואמת – לא אומר בהצלחה כי קשה לומר בהצלחה על תוכניות בלחימה או מלחמה אבל סך הכול השגנו מה שרצינו להשיג בהפעלות האלה כולל שיפוי תקציבי, הכול מתקציב משרד הביטחון

איציק גיא:  כפי שאמרתי לא היה לזה תקציב מדינתי

איציק גיא:  בעצם משרד הביטחון אמר: אני מפעיל כדי לאפשר לאותן מועצות להתפנות באופן עצמאי

איציק גיא:      היושב-ראש, ברשותך אני רוצה לגעת במספרים של מה קורה במדינה

איציק גיא:  הפעלנו תוכניות של פינוי ומשב רוח ואון טופ והצורך בהצלת חיים אבל מתוך הבנה שלמשל מרחב 4 עד 7 בדרום הוא לא מרחב שפונה תחת מרחק בטוח כי לא הייתה תוכנית כזו אבל אמרנו: בוא ניתן רגע – אל"ף כי יש שם ישובים שנפגעו באופן ישיר וכל המרחב מול ראשי המועצות ובכלל, הוא מרחב פגוע, גם נפשית וגם פיזית, ולכן הנכון להרחיב

איציק גיא:  בהחלטת שר הביטחון הרחבנו את התוכנית הזו והוצאנו אותה תחת תוכנית משב רוח

איציק גיא:       אני רוצה לגעת ברשותך מעט במספרים

איציק גיא:  אנו מדברים היום על סדר גודל של 250,000 איש, שנמצאים מחוץ לביתם

איציק גיא:  בתוך המספרים האלה יש גם תוכניות הפינוי, שהופעלו, וגם אנשים שאו נאמר להם על ידי מועצות: תפנו את עצמכם ונסתדר אחר כך, ממרחבים שלא פונו על ידי המדינה, או אנשים שלקחו עצמם עצמאית והתפנו ממרחבים על פי שיקול דעתם

איציק גיא:  בסוף אזרח עושה לעצמו הערכת המצב ומחליט לאן הוא רוצה ללכת ולאן לא

איציק גיא:  לכן אנו מדברים על סדר גודל של 250,000 איש

איציק גיא:  אנו עוד רחוקים מלטייב את מה שקורה במלונות ובאתרי הקליטה אבל לא מעט מזה - זה אזרחים שהם און טופ ההחלטות המדינתיות

איציק גיא:  יש להבין את זה

איציק גיא:  יש פה החלטה שלא התקבלה בעבר כי התוכניות של המדינה הולכות לבתי ספר

איציק גיא:  לא אציין מה המשמעות של לשים 200,000 איש בבתי ספר כי יש לזה מחירים אחרים

איציק גיא:  כשאנו מסתכלים על ההבחנה והיתרונות מול חסרונות בבתי מלון מול יתרונות וחסרונות בבתי ספר – אפשר לדבר על זה

איציק גיא:  ההחלטה פה, כיוון שהפעלנו בתוכניות אחרות מרחבים מסוימים, השיטה הייתה מוכרת לנו

איציק גיא:  לא הייתה מעוגנת בתשתית נורמטיבית, זה נכון, אבל הייתה מוכרת לנו

איציק גיא:  ה- - - מאוד משמעותי ואנו קוראים לו טווח הביניים, איך לאפשר את המענה המיטבי, המקצועי של כל משרדי הממשלה

מטי צרפתי הרכבי: לא הבנתי, מי אחראי לכץ שיהיה מכונת כביסה למפונים שמכבסים בחדרים שלהם? מי אחראי שזה יקרה במלונות עכשיו? לא הבנתי

מטי צרפתי הרכבי:  מי האחריות? מי הכתובת?     

מיקי לוי: לא תהיה

מיקי לוי:  אם יהיו מכונות כביסה מרכזיות, בדיוק כפי שאת מגיעה לבית מלון אחר

מטי צרפתי הרכבי: כי יש בתי מלון שדאגו למקם מכונת כביסה כדי שאנשים לא יצטרכו לכבס בחדרים שלהם כשהם שישה בני משפחה אחת בחדר אחד קטן

מטי צרפתי הרכבי:  מי הכתובת? את הבעיות הבנו

מיקי לוי: אין עיר שאין איזה עסק שאפשר לכבס בו

מטי צרפתי הרכבי: אבל מי דואג לקשר הזה?     

מיקי לוי: צריך לתת להם מטבעות וכסף

מטי צרפתי הרכבי: לא הבנתי

מטי צרפתי הרכבי:  באמת לא הבנתי

מטי צרפתי הרכבי:  גם אני נמצאת במלונות

מטי צרפתי הרכבי:  מי אחראי?     

מיקי לוי: להכניס מכונות כביסה למלונות?     

מטי צרפתי הרכבי: לא רק

מטי צרפתי הרכבי:  זה הכול

מטי צרפתי הרכבי:  זה רווחה, אם קשיש שבחדר ואין לו תרופות, לא מצליח לצאת לנשום אוויר צח

מטי צרפתי הרכבי:  מי הכתובת? המדינה פינתה

מטי צרפתי הרכבי:  מי הכתובת? זה מתכלל וזה מסייע אבל בסוף צריכה להיות כתובת אחת שכל אחד מאתנו ומהם יודע שאליו פונים לפתרון הבעיות

מטי צרפתי הרכבי:  אז יש חוליית סיוע כזו ואחרת

מטי צרפתי הרכבי:  מי מנהל את האירוע? לא הצלחתי להבין

מיקי לוי: תכף נשמע גם משרדי ממשלה

איציק גיא: אתייחס למנגנון, רק אסיים עם המנגנון כי עלתה פה שאלה נכונה ורלוונטית

איציק גיא:  זה לא רק כביסה

איציק גיא:  יש פה הרבה מאוד מענים, אפילו ברמה מצעצועים – עכשיו שלחו לי תמונה שבונים בית ספר בים המלח לטובת המפונים

איציק גיא:  קרוואנים כבר עומדים

איציק גיא:  יש פה שלב של התארגנות המדינה

מטי צרפתי הרכבי: מי בונה את בית הספר?     

איציק גיא: אני יכול לבדוק

איציק גיא:  לא בדקתי פרטנית – תמונה שהגיעה אליי עכשיו

איציק גיא:  יש פה התארגנות מדינתית כעבור חודש ללחימה, קצת פחות, בכלל ההיבטים המקצועיים

איציק גיא:  זה לא קורה ביום-יומיים

איציק גיא:  המדינה נערכה לפינוי לשם הצלת חיים לטווחים – לא מדבר כרגע על רעידת אדמה – שם זה 300,000 איש, לטווחים ארוכים

איציק גיא:  יש פה שלב מיידי של הצלת חיים

איציק גיא:  שלב הביניים שאנו נמצאים בו שבו נדרש כל משרד ממשלתי לתת את המענה שמייד אגע בעשרים שניות על המנגנון של איך כבר עובד עכשיו, והשלב הארוך טווח שלצערנו הרב נוגע באותה אוכלוסייה שחרב עליה ביתה ועולמה שזה שלב שמטופל על ידי מינהלת תקומה

איציק גיא:      אני רוצה לומר איך אנו מנהלים את המנגנון הזה

איציק גיא:  יחד עם פיקוד העורף ועם משרדי הממשלה הוקמה מפקדת שליטה שמאפשרת מנגנון שמתחיל מלמטה, מחוליות השליטה

איציק גיא:  יש להם רשימה ארוכה כולל היבטים של כביסה וחינוך ורווחה

איציק גיא:  קצין ממלא את הדוח הזה שמאפשר לרח"ל, לפיקוד העורף ולמשרדי הממשלה להבין איפה יש בעיות

איציק גיא:  300 בתי מלון, אירוע מאוד-מאוד מורכב שמנכ"ל משרד – לא אנקוב בשם אחד המשרדים אבל כל מנכ"ל תהיה לו נגישות להיכנס לאותו דש בורד שמאפשר להבין על ידי שעונים ופירוט של מה הבעיות באותו בית מלון

איציק גיא:  יידרש המשרד הממשלתי לתת מענה לבית מלון ספציפי מרמת הכביסה דרך השירותים של בריאות, חינוך, רווחה וכל אחד ממשרדי הממשלה

איציק גיא:  זה מנגנון שנבנה במהלך השבועיים האחרונים

איציק גיא:  הוא מכונה שמתחילה לעבוד

איציק גיא:  אנו היום שולטים באופן מלא ב-150 מלונות מתוך 300

איציק גיא:  הדבר הזה צובר תאוצה, ומקווה שעד סוף השבוע נשלוט באופן מלא להבין את הבעיה

איציק גיא:  זה חצי מהפתרון, אחר כך יש פה איך משרד ממשלתי נותן מענה ל-300 בתי מלון

איציק גיא:  זה פריסה רחנה

איציק גיא:  חלק מזה זה דרך המועצות

איציק גיא:  אני מסכים עם מה שנאמר פה - המועצה והרשות המקומית תקבל תקציב כדי לאפשר את המענה הזה

איציק גיא:  השלטון המקומי הוא חלק מהמענה הלאומי

איציק גיא:  עד כאן, אלא אם כן יעלו שאלות נוספות

איציק גיא:  תודה

מיקי לוי: תודה רבה

מיקי לוי:  שפכת עלינו חומר שקשה לנו לעבד אותו אבל מקווה שבסיכום אצליח לקלוע לפחות לכמה דברים

מיקי לוי:  פנים, בבקשה

אלי רגב: אדוני היושב-ראש, רק אנסה לעשות סדר בים המושגים כדי שיהיה מכנה משותף לשיח הזה

אלי רגב:  כפי שנאמר, החלטת המשלה מלון אורחים מ-2012 היא התשתית הנורמטיבית היחידה שהייתה עד האירוע מ-7 באוקטובר, לגבי פינוי המוני של תושבים, ומחולקת לשלושה חלקים: אחד, סמכות הפינוי ומי מפנה וכו', סמכות הקליטה, והטיפול בשהיית האנשים עת שהם כבר שוהים בבתי ספר

אלי רגב:  המדינה קיבלה החלטה במסגרת החלטת הממשלה שאנשים מתפנים לבתי הספר, ולאחר מכן למלונות בגלל עניינים כלכליים ואולי אחרים, אך זו ההחלטה ולכך אנו מתארגנים מאז שההחלטה הזו קיימת

אלי רגב:  היא מביאה להתארגנות באופן הבא

אלי רגב:  אני אומר זאת לא רק כדי לדבר על ההיסטוריה כי זה גם צופה פני עתיד

אלי רגב:  אחת, הדבר הזה משליך על זה שאנו מחזיקים 25,000 מורים שאנו מאמנים אותם ומכינים אותם להפוך ממורים ואנשי הוראה לאנשי קליטה ומטפלים באוכלוסייה בחירום

אלי רגב:  הם מרותקים לצווים של משרד העבודה לפי חוק

אלי רגב:  מאמנים אותם עם לומדות וכו', כולם יודעים

אלי רגב:  יש להם הנחיות מאוד ברורות לעניין הזה – זה הכול כמובך בתיאום עם משרד החינוך

אלי רגב:      בנוסף, אנו מביאים ליתירות אל מול מה שתרחיש הייחוס מחייב אותנו בצורה משמעותית

אלי רגב:  אם תרחיש הייחוס מחייב אותנו ל-300,000 איש ב- - - אנו עומדים על 500,000 איש ביכולת קיבולת להשתמש בבתי הספר לטובת העניין הזה

אלי רגב:  בנוסף, יש מערך לוגיסטי שלם שאנו מחזיקים אותו ב-25 מחסנים בכל הארץ שהמדינה השקיעה בו הון עתק כדי לתת ציוד בסיסי לאותה אוכלוסייה עת שתצטרך לשהות שם תקופה כזו או אחרת

מטי צרפתי הרכבי: ואחרי שציידת אותם?     

אלי רגב: שנייה

אלי רגב:  אנו אחראיים, על פי אותה החלטה ותשתית נורמטיבית, לאתר את נקודות הקליטה, והשהייה והטיפול בשוהים האלה מתבצע באמצעות הרשויות המקומיות בתקציבים שמשרד האוצר מעביר דרך משרד הפנים לרשויות המקומיות

אלי רגב:  נאמרו פה דברים שהם כבר לא עדכנים, אנו מתואמים לגמרי עם משרד האוצר סביב קבלת מקדמות לרשויות המקומיות עת שהתוכנת תופעל וברגע שזה יקרה דייקנו שם דברים – שירותי כביסה וכו'

אלי רגב:  הדברים האלה מתואמים ואנו מוכנים

אלי רגב:  נקווה שלא נשתמש אבל אם נשתמש – הדברים האלה מוכנים

אלי רגב:  הכול ביתירות של מקומות הקליטה, יתירות של הציוד שנדרש

אלי רגב:  מדינת ישראל, ואני אומר באחריות כמי שביקר בהרבה מאוד אסונות המוניים בעולם וראה איך מדינות אחרות מתארגנות – יש למדינת ישראל באמת יכולת להתגאות בזה, ונקווה שלא נשתמש בזה

אלי רגב:  גם פה שינו את ההחלטה

אלי רגב:  אני חושב ששינוי ההחלטה היה נכון, אבל יש להבין שהוא שונה שלא בהתאם למה שהתאמנו

אלי רגב:  תוכנית מרחק בטוח היא תוכנית צה"לית שלא הייתה מגובה בהחלטת ממשלה, שהייתה צריכה לתת את התשתית הנורמטיבית עם כל המשמעויות - המשפטיות, הלוגיסטיות וכו'

אלי רגב:  הדברים נאמרו גם עת שהיו צריכים להיאמר, שהתוכנית מרחק בטוח, אנו נתנו לה גיבוי מוחלט בתהליכים אבל בסוף לא הייתה רגל מסיימת של החלטת ממשלה ולנעוץ את זה בתשתית נורמטיבית

אלי רגב:       מה שקרה עכשיו, שניתנה תשתית נורמטיבית אחרי האירוע

אלי רגב:  כלומר ב-16 באוקטובר או ב-12 הייתה החלטת ממשלה לגבי הפינוי

אלי רגב:  אנו פינינו גם ללא החלטת ממשלה

אלי רגב:  אני פיניתי ב-7 באוקטובר, ביום האירוע, את 04 בדרום, וב-7, 8, 9 ואחר כך נכנסתי גם בנהלי הרשות כמובן בתיאום עם האוצר כדי לשפות את הרשויות על החלטות שלהם לאותם 24 ישובים בעוטף עזה ב-04 וגם העברנו להם חלק גדול מהכסף

אלי רגב:  לכן אני אומר שהדברים קרו כתוך כדי תהליך של אירוע

אלי רגב:      במקרים הגרועים ביותר, מבלי להיכנס לעניינים צבאיים מסווגים, זה לא התרחיש שהיה בהיבט הפינוי

אלי רגב:  קרה פה משהו חריג אבל לצורך העניין התעשתנו כולם ופינינו את האוכלוסייה – מדבר על אוכלוסיית עוטף עזה

אלי רגב:  שמעת את ראשי הרשויות

אלי רגב:  זה עבד בסדר גמור

אלי רגב:  פינינו 12,000 איש – ללא שדרות

אלי רגב:  מדבר רק על 4 המועצות האזוריות והאנשים האלה שוכנו בבתי המלון וכינסנו אותם קהילות-קהילות עד כמה שאפשר אם המלון פנוי

אלי רגב:  למשל מלון דיויד בים המלח מכיל כמעט את כל תושבי בארי שנותרו, וחלקם נמצאים באכסניית נוער אבל חלק קטן

אלי רגב:  יש למעלה מאלף תושבים שיושבים במלון הזה, שכולם מבארי

מטי צרפתי הרכבי: אז אדוני אומר באחריות שכספים הועברו לרשויות המקומיות? כי זה לא מה ששומעים מראשי הרשויות, שזה נכנס לחשבונות הבנק

אלי רגב: זה נרשם בפרוטוקול

אלי רגב:  ביום שקיבלתי את זה מהאוצר, 43 מיליון שקל בו ביום הועברו

אלי רגב:  לא חיכיתי דקה

מיקי לוי: חברי הכנסת מסתובבים ברשויות

מיקי לוי:  אפשר לקבל בבקשה פירוט לוועדה, ואז נמסור לכל חבר כנסת שיבקש? כי אם הוא הולך למועצה אזורית אשכול או יואב – סתם אני אומר – מטי, נעביר לכם, וכשאתם הולכים לאותן מועצות- -     

מטי צרפתי הרכבי: כי אני יודעת ש- - -  שלא מכסות כהוא זה את ההוצאות של הרשויות המקומיות

מטי צרפתי הרכבי:  הרשויות המקומיות לא רק מטפלות באוכלוסייה – גם מטפלות בחיילים, מטפלות בשינוע, בהזנה

מיקי לוי: הוא אומר סכומים שהועברו

אלי רגב: אני נמצא כל הזמן ברשויות האלה גם טרם האירוע הזה כך שאני מכיר אותם היטב ומכיר את כל ראשי הרשויות והמצוקות שלהם

אלי רגב:  אנו עם לב פתוח שם כל הזמן

אלי רגב:  היו עיכובים שלא היו תלויים במשרד הפנים - אנו לא קיבלנו כסף

אלי רגב:  לא יכולים להעביר מה שאין לנו אבל ביום שקיבלנו את זה - בו ביום זה עבר

איתן דהן: מתי זה?     

אלי רגב: לא זוכר לומר בדיוק

איתן דהן: 42 מיליון שקלים האלה נתנו מענה לכל המפונים? כי זה חשוב – אם לא, יכול להיות שזה חלק מהפער

אלי רגב: אסביר גם למה לא הועבר

אלי רגב:  כפי שנאמר פה, חלק מהרשויות פינו את האנשים בצדק – אנשים שהיו צריכים לנוס על גורלם, לא היה מנוס מכך, ובו ביום גם גיבינו את העניין הזה בנוסף ונכנסנו כדי לטפל ולסייע לרשויות המקומיות האלה, גם במוצאי שבת באירוע וגם בימים ראשון ושני קודם כל לגמור את האירוע של נושא הקליטה

אלי רגב:  זה חלק שהם פינו והם התחייבו מול חברה מסוימת שאיתה התקשרו כדי לעשות את הפעילות הזו

אלי רגב:  מייד לאחר מכן – זה התמקד ברשות אחת או שתיים – לאחר מכן אנחנו – לצורך העניין אני התקשרתי עם חברה אחרת ופיניתי את כל היתר והשלמתי את 12,000 איש ביום ראשון או שני – לא זוכר כרגע

אלי רגב:  בעצם מה שהרשויות – זה שתי רשויות שהן חשופות בהתקשרות שלהן מול אותה חברה אל מול המלונות וזה היה רק חלק מה-12,000, חלק לא גדול

אלי רגב:  אני העברתי על החלק הזה כדי שהרשויות לא תהיינה מוטרדות מול החברה ומול המלונות, העברנו 43 מיליון שקל

אלי רגב:  העברתי את ה-43 מיליון שקל לרשויות שהיו מחויבות כלפי האחרות

אלי רגב:  היתר אני מחויב כמשרד פנים מול החברה, לאותן רשויות עוטף עזה שהאנשים שלהם פונו באמצעותי

אלי רגב:  הרשות לא חשופה לכלום

אלי רגב:  זו בעיה שלי מול המלונות - לא בעיה של הרשות

אלי רגב:  מבודד רק את הבעיה שהרשות התחייבה ופינתה והייתה במצוקה לצורך העניין אל מול המחויבות שלה

אלי רגב:  בזה טיפלתי בו ביום

אלי רגב:  נתנו כ-70% מסך הכול הכסף, מסך כל החוב שהרשות חייבת, היינו צריכים גם להעביר מקל ב-25 בחודש לפי החלטת הממשלה למשרד התיירות

אלי רגב:  העברנו בו יום את כל מה שהיה צריך להעביר למשרד התיירות ועד אותו יום אנו גומרים את החשבון ונכנסנו בנעלי הרשויות המקומיות רטרואקטיבית מ-7 באוקטובר כדי לכסות את כל החובות שלהם מול המלונות ומול החברה- -      

מטי צרפתי הרכבי: הוצאות זה לא רק מלונות – אם תוכל להתייחס, ואם תוכל להרחיב על ההוצאות שיש לרשויות הקולטות

אלי רגב: כן

אלי רגב:  לגבי הרשויות האלה, הייתה צעקה מוצדקת מבחינת הרשויות, שלא העבירו את הכסף בזמן

אלי רגב:  הן היו מוטרדות כי זה הרבה מאוד כסף והרבה מאוד אוכלוסייה והמונה של המלונות דופק עם סכומים גדולים

אלי רגב:  בנוסף לכל המצוקות האחרות שעברו בגיהינום הזה פתאום יש להם עוד מצוקה שהיה צריך להוריד מהראש שלהם ובצדק

אלי רגב:  טיפלנו בזה יחד עם האוצר וכל מי שהיה צריך לעשות את זה מהר ככל הניתן

אלי רגב:  עדיין יש יתרה שלא שולמה, כדי לדייק את המספרים, כי אני עובד מול החלטות הממשלה - התעריפים שהיו, היו שונים לילד ולמבוגר וכו'

אלי רגב:  אנו מדייקים את זה מול הרשויות המקומיות כדי לדעת כמה עוד חייבים במדויק ואז אנו מעבירים את הכסף מיידית

אלי רגב:  אין פה שום בעיה

אלי רגב:  גם עצם ההעברה של 43 מיליון שקל הרגיעה את המצב

אלי רגב:  מהבחינה הזו זה בסדר

אלי רגב:      לגבי הרשויות המפנות, שדרות שלא נמנית על מי שדיברתי כרגע, נהנתה מסידור אחר

אלי רגב:  במקור היו שתי שכונות שהיו אמורות על פי אותה פקודה להתפנות אבל פה הרחיבו את זה לכל העיר שדרות

אלי רגב:  יש לזה משמעויות כמובן גם כלכליות, גם ארגוניות וכו', אבל נתנו מענה מלא

אלי רגב:  זה עבד במתכונת שונה – לא דרכי – עבד במתכונת משב רוח – נתנו כסף לעיר שדרות ואמרו: לכו תתארגנו לעצמכם

אלי רגב:  אנו כמובן עזרנו והפנינו אותם לאן שצריך אבל ההתחשבנות פה היא בין משרד הביטחון לעיר שדרות שלא דרכנו

אלי רגב:  כך קרה גם באשקלון וגם בשדרות, ערים גדולות שלא היה מנוס אלא לעשות את זה כך

אלי רגב:      לגבי הצפון, קיבלתי התרעה, נאמר פה מה שנאמר על ידי מנכ"ל עיריית שלומי

אלי רגב:  ב-07:30 בבוקר קיבלנו הנחיה לפנות

אלי רגב:  ב-13:00 28 ישובים – 28,000 איש, ישובי הצפון, גמרנו לשבץ את כולם כולל שלומי על כל 7,000 התושבים, כולם קיבלו שיבוץ בירושלים במלונות, ובמלונות מותאמים, קהילות-קהילות

אלי רגב:  זה מה שעשינו, כי אנו מבינים את החוסן הקהילתי שיש לשמר

אלי רגב:  אין פה בכלל דיון

אלי רגב:  באותו יום ב-07:00 עברנו אני ומנכ"ל משרד הפנים את כל הרשויות האלה, היינו פיזית ונפגשנו כל ראשי הרשויות כדי להיות פיזית קרובים אליהם בעת הפינוי

אלי רגב:  הפינוי הזה בוצע בעיניי בצורה תקינה

אלי רגב:  אחרי יום כל התושבים שהיו אמורים להתפנות, התפנו, והיו בבתי המלון

אלי רגב:  אלה שני קליטת האוכלוסייה שמשרד הפנים עסק בהם בבתי המלון – 24 ישובים בדרום ו-28 ישובים בצפון

אלי רגב:  אלה הדברים היחידים שעסקנו בהם והחליטו להעביר את זה מאתנו למשרד התיירות משיקולים שאני לא רוצה להיכנס אליהם פה

אלי רגב:  זה מה שקרה והיו על זה השגות – אנו לא עוסקים בזה עוד

אלי רגב:  ה-25 בחודש העברנו הכול לשם

אלי רגב:  אני צריך עדיין לסיים את החובות שלי מול המלונות שזה עניין של משרד הפנים פנימי ולסיים את ה-30% שנותרו

מיקי לוי: לא רוצה להיכנס, משרד התיירות או משרד הפנים, מה משרד התיירות יודע לעבוד מול הגורמים המוניציפליים באותו אזור?     

מטי צרפתי הרכבי: לא בטוחה שזו הסמכות שניתנה להם

מטי צרפתי הרכבי:  אני חושבת שהם נדרשו לתת את התכלול של ויסות המלונות

מיקי לוי: הוא מכיר, הוא יודע

מטי צרפתי הרכבי: חושבת שזה רק עניין הניתוב

מיקי לוי: הוא אומר: 23 - זה כלל לא בטיפולו

מטי צרפתי הרכבי: לא יודעת

מטי צרפתי הרכבי:  בהיגיון שלי, מאחר שלמשרד התיירות גם יש תקציבים לא מנוצלים בגלל המצב וגם כי הם יודעים הכי טוב את הפריסה והתפוסה של המלונות, להבנתי אולי קיבלו את השינוי, אבל קיבלו גם את כל האחריות המוניציפלית? קיבלו את כל האחריות של ניהול הקהילות? אני חושבת שזה היה רק לטובת הוויסות

אלי רגב: אנו עובדים עם מלונות כל השנים, כולל התאחדות המלונות וכו'

אלי רגב:  התקבלה החלטה – אנו מבצעים אותה

אלי רגב:  ההחלטה אמרה להעביר ממשרד התיירות את כל הפינויים מ-25 בחודש ואת כל מה שהיה רטרו  על האנשים שהמשיכו לשהות

מטי צרפתי הרכבי: אדוני ציין, שיש שלושה היבטים לאחריות: הקליטה, השינוי והשהייה

מטי צרפתי הרכבי:  השהייה נשארה באחריותכם

אלי רגב: לא

אלי רגב:  יש החלטת ממשלה

אלי רגב:  התשתית הנורמטיבית שהייתה קיימת לצורך העניין עד האירוע לא התממשה ולא הופעלה עד רגע זה

אלי רגב:  בעת שקיבלו החלטה בהחלטת הממשלה, הטילו את האחריות על רח"ל בשהייה ובטיפול באנשים במלונות – הממשלה הטילה את האחריות על רח"ל ועל פיקוד העורף

אלי רגב:  לא על משרד הפנים

אלי רגב:  אף על פי כן אני ושר הפנים הגענו למועצות האזוריות למשל בתמר ובאילת וכן הלאה כדי לגבות את הרשויות הקולטות ולאחר מכן גם דאגנו שתהיה החלטת ממשלה שיהיה בה תקציב לתת לרשויות הקולטות כדי לסייע לרשויות האלה לעשות זאת כי אנו מבינים את הקושי של רשות קולטת

אלי רגב:  אם כי – בסוף, כשרשות קולטת, נגיד באילת, אילת מונה 60,000 תושבים ויש 60,000 תיירים בדרך כלל

אלי רגב:  התיירים האלה התחלפו במפונים עכשיו

אלי רגב:  יש דברים שהרשות נדרשת אליהם מעבר לשהייה במלון כמו חינוך, רווחה וכו' - שאמור להיעשות באמצעות משרדי הממשלה

אלי רגב:  אין ספק שזה שונה אבל לדבר הבסיסי של עצם שהותם של אנשים והכפלת המספר או כל דבר שנאמר, הם דברים שאילת חיה כך יום-יום, כי היא עיר תיירות, אלא שמדובר פה באזרחי מדינת ישראל שנמצאים במצב מסוים שצריך לתת להם פתרונות נוספים מעבר לשהייה במלון

איתן דהן: גם אם לא נצביע על מישהו בחדר, האזרחים המפונים, שנמצאים שלושה שבועות במלונות פלוס – אם הם לא יקבלו מעטפת מלאה – הכול: חינוך, תמיכה, רפואה, כל הדברים האחרים, זה יתפוצץ עוד כמה ימים

איתן דהן:  כמה זמן יכולה להחזיק משפחה עם שלושה ילדים בחדר של 5 מטר על 4 מטר שאין להם חינוך, אין להם כלום, ומתחילים להתעסק בהמון דברים מסביב? זה לא יחזיק מים

איתן דהן:  אני לא יודע האם משרד התיירות יודע להתנהל בחירום באירוע הזה

אלי רגב: זה לא משרד התיירות

איתן דהן: אז רח"ל

איתן דהן:  אבל מישהו חייב לקחת את המושכות, כי אם זה לא יקרה מחר בבוקר, זה יקרה בלחץ, בחירום, שאנשים יצביעו ברגליים וכבר יש שיירות מאילת לקריית שמונה

איתן דהן:  אנשים לא מסוגלים להחזיק במלונות

איתן דהן:  מישהו צריך לקחת את ההחזקה על זה

איתן דהן:  זה אירוע ארוך, לפי מה שאני שומע – אתם יותר בקיאים ממני – אירוע של חודשים, ולכן זה חייב לקבל את המענה

איתן דהן:  חייב

אלי רגב: אתה צודק במאה אחוז

אלי רגב:  כשאנחנו הולכים לסוף שבוע, זה סוף שבוע

אלי רגב:  כשזה הופך להיות ארוך מדי, ברור שזה בעייתי

מטי צרפתי הרכבי: אני הכי אוהבת לחזור ממלון למקלחת שלי ולמיטה שלי

אלי רגב: מסכים איתך לגמרי

אלי רגב:  אבל האנשים האלה נמצאים באמת במצב נפשי לא קל

אלי רגב:  יש פה הרבה מתחים, משרד הרווחה פה יוכל להעיד על כל מיני דברים שקורים כבר בתוך המלונות

אלי רגב:  לכן אני אומר, אין ספק שמי שצופה פני עתיד של עוד חודשים שיצטרכו לשהות שם, צריך לתת לזה פתרונות

אלי רגב:      הפתרון שכרגע ניתן הוא על ידי מנכ"ל משרד ראש הממשלה אישית – ישבתי איתו אתומל, ועם הדר, שמובילה

אלי רגב:  הקים צוות שכעת מתחיל עבודתו, כי מבינים את העניין שיהיה במקבץ של כל אחד מהמקומות האלה, בתמר ובאילת ובטבריה ובירושלים וכו', להקים צוות שבראשו עומד נציג ממשרד רוה"מ ונציגים של משרדי הממשלה האחרים כדי לתת מענה

אלי רגב:  יעלה עניין הכביסה – יצטרכו לתת לו פתרון וכך לגבי כל נושא

מטי צרפתי הרכבי: יש פרויקטור אזרחי, 1 בנובמבר

אלי רגב: אין ספק, שאנשים שנמצאים מחוץ לבתיהם ועתידים לשהות שהייה ארוכה, וליבי עם כולם אבל בעיקר עם אלה שבאו מהעוטף אחרי שחוו מה שחוו

אלי רגב:  צריכים טיפולים מעמיקים הרבה יותר, ויש שם ילדים פגועים עם טראומות וכו'

אלי רגב:  לא אכנס לעיסוקי משרד הרווחה אבל אין ספק שיש פה בעיות שיש לטפל בהן

אלי רגב:  ברור

אלי רגב:  לכן מה שצריך כן לעשות ולהיות – באמת להתכונן באופן נכון יותר לשהייה הארוכה הזו ויש לדעת גם, שיכול בהחלט להיות מצב, שאנו ניתקל במצב שנצטרך להפנות אוכלוסייה נוספת מעבר לקיימת

אלי רגב:  יהיו גם מתפנים עצמאית

אלי רגב:  250 שציינו פה זה מספר שיכול לגדול

אלי רגב:  יש לקחת בחשבון את זה

מיקי לוי: תכף תהיה לך עלייה שהיא מבורכת ומה עושים איתה, לאור מה שקורה בעולם

אלי רגב: המדינה צריכה להתארגן לזה וזה יושב על שולחן הדיונים

אלי רגב:      עוד דבר שאמרנו ואנו עובדים עליו כרגע מול האוצר – לייצר גם תקציב גמיש לרשויות המקומיות – זה נאמר פה – כדי לתת פתרון לרשויות הקולטות

אלי רגב:  הרשויות הקולטות קיבלו 35 מיליון שקל שמחולקים כרגע לפי אותו מפתח שנקבע אבל קיבלו עוד 70 מילן שקל, לא רק הרשויות הקולטות אלא כלל הרשויות - שכרגע בונים את הפרמטרים במשרד הפנים לחלקם, לטובת הרשויות ובתוך זה הרשויות הקולטות תקבלנה תקציב נוסף

אלי רגב:  אני במסגרת האחריות שלי לצורך העניין, גם היום נותן עוד 50 מיליון שקל בעיקר לרשויות העוטף ורשויות צפון כדי להכין אותם טוב יותר לנושא חירום גם על סמך מה שקרה ולטפל בחוסרים ובדברים שהתגלו במסגרת מה שקרה בעוטף, ומקדם את המוכנות הזו כך שבאמת-באמת ניתן פה סיוע גדול מאוד לעניין הזה

אלי רגב:      דבר אחרון, למרות שכרגע יש מינהלת תקומה שנותנת את הדעת לעניין אך יש לתת מענה ממוקד לאוכלוסייה שמפונה שאין לה לאן לחזור

אלי רגב:  יש אוכלוסייה כזו שהשהייה שלהם תהיה ארוכה מאוד אפילו

אלי רגב:  לכן הקימו את המינהלת הזו כדי לתת פתרון לעניין הזה

אלי רגב:      אותם אלף שקלים שציין איתן, אנו בלחץ שלנו כמשרד פנים, מניסיון שלנו – אני עסקתי בזה גם כשהישוב מבוא מודיעין נשרף ויצאו משם 200 משפחות שהיו חסרות כל בדקה ורבע שכל הישוב שלהם נשרף

אלי רגב:  עסקתי בזה והחזקתי אותם חודשים רבים במלונות וטיפלתי בהם וכן הלאה

אלי רגב:  כנ"ל כשהיו השריפות בחיפה ונשרפו כאלף בתים

אלי רגב:  אז נתנו 2,500 שקל לאדם – לא 5,000 שקל למשפחה

אלי רגב:  אם היו 4 נפשות במשפחה קיבלו 10,000 שקל

אלי רגב:  אנו חושבים שפה גם בגלל שהות ארוכה יצטרכו להגדיל את התקציב

מטי צרפתי הרכבי: גם בגלל מצב הכלכלה

אלי רגב: מסכים

אלי רגב:  מעבר ל-80 מיליון שקל יצטרכו לתת עוד

אלי רגב:  זו עבודה שלנו כרגע מול משרד האוצר

אלי רגב:  תודה

מיקי לוי: תודה

מיקי לוי:  תיירות, כמה משפטים, בפרט על האחריות שלכם בקבלת האחריות על המלונות שנזכרו פה

מיקי לוי:  בבקשה

כפיר איבגי: שלום, כאשר זוהה הצורך הלאומי במצאי חדרים בגלל ריבוי אוכלוסייה שמפונה או התפנתה, אנו במשרד פתחנו חמ"ל משותף אזרחי יחד עם התאחדות המלונות כדי לאתר מצאי כזה, ולענות על הצורך הלאומי

כפיר איבגי:  פתחנו בנוסף מוקד כדי לקבל פניות מאנשים שרוצים להציע את המצאי שלהם ובהמשך הדרך השינוי המהותי שגם אלי הצביע עליו - קבלת האחריות הזו

כפיר איבגי:  החלטת המשלה מבחינתנו, המטרה שלה זה שאנשים יעברו למתקני אירוח, שתהיה להם שהייה יותר נוחה, שלא יעברו לבתי ספר וגם שהתנאים יהיו ככל הניתן אחידים

כפיר איבגי:  נזכור מה שאמרו לנו רח"ל לפני כן, שהפינוי במקרה הזה לא בוצע תחת אש

כפיר איבגי:  היה לנו מספיק זמן לבצעו בצורה תקינה שהתושבים יהיו להם התנאים הטובים ביותר

כפיר איבגי:      נוצר הסכם חשכ"לי שקובע דברים מסוימים לגבי בית המלון, לגבי מתקן ההארחה

כפיר איבגי:  הוא צריך להיות עם מיגון, עם כשרות, החלפת מצעים – כל מיני דברים כאלה שהכנסנו פנימה להסכם החשכ"לי

כפיר איבגי:  כשאנו קוראים את השינוי בהחלטת הממשלה, אנו מבינים שאנו אחראיים על שלושה דברים: על שיבוץ במתקני האירוח, שהשיבוץ, כשאנו מבצעים אותו, מבצעים אותו יחד עם העירייה

כפיר איבגי:  שמענו פה שהעירייה, הרשות המקומית, היא לבנת היסוד

כפיר איבגי:  הם מכירים את התושבים שלהם הרבה יותר טוב מאתנו

כפיר איבגי:  אנחנו נותנים 200 חדרים, והם יודעים לשבץ את מי שצריכים  איפה

כפיר איבגי:  זה השיבוץ

כפיר איבגי:      שנית, ההשמה

כפיר איבגי:  זה כל השינויים

כפיר איבגי:  הצרכים של אנשים שרוצים בגלל עניין רפואי או משפחה קרובה וכו', ואנו נענים גם לצורכי השיבוץ האלה

כפיר איבגי:  יש מוקד טלפוני שהיה אמור להתבצע דרך העירייה

כפיר איבגי:  בפועל התחלנו לענות ישירות לתושבים, והרבה פעמים דווקא כי העיריות לא עמדו בעומס, נאמר ככה

כפיר איבגי:      הדבר האחרון שאנו אחראים עליו – הנושאים של הכלכלה בתוך המלון

כפיר איבגי:  הארוחות, החלפת סדינים וכו'

מטי צרפתי הרכבי: זה בדיוק הפער

מטי צרפתי הרכבי:  רווחה, חינוך

כפיר איבגי: השאלה שאת חוזרת אליה הרבה, מי אחראי ומה קורה במלונות

כפיר איבגי:  גם נציג מבקר המדינה אמר, כשהוא קורא את החלטת הממשלה רשום רח"ל

כפיר איבגי:  זה מה שכתוב בהחלטה

כפיר איבגי:  כך אנו מבינים אותה

כפיר איבגי:  אבל בכל זאת אנו נוקטים בגישה קצת מרחיבה

כפיר איבגי:  דנו בזה בהנהלה

כפיר איבגי:  למשל היו צרכים של שבעה בתוך המלונות, הקצאת חדרים למרות שזה לא נמצא אצלנו, הרחבנו ואישרנו את זה דרך החשב כמובן במדיניות של השר והמנכ"ל

כפיר איבגי:  אנו עושים את זה

מטי צרפתי הרכבי: תוכל לומר מילה על הכשרות? יש אוכלוסייה שזה ממש לא חשוב לה, אז למה ההתעקשות על זה?     

כפיר איבגי: בהסכם זה מה שהיה כתוב אבל כשהיה לנו צורך בעובדים חיוניים מאזור הצפון – אחים, אחיות שהיו בני מיעוטים- -      

מטי צרפתי הרכבי: לא, יש יהודים שלא שומרים כשרות

כפיר איבגי: אגע בזה

כפיר איבגי:  אמרו שלא מפריע להם עניין הכשרות – גם אישרנו פתיחת מלונות נוספים שלא כשרים לפי צורכי האוכלוסייה הספציפית

כפיר איבגי:      הדבר האחרון, שחרור צווארי בקבוק גם על החדרים במלונות ועל המצאי כי יש פה עשרות אלפי תושבים שתופסים את החדרים האלה ויש סיכוי שנצטרך עוד

כפיר איבגי:  אולי זה גם לא נוח להם

כפיר איבגי:  יש מנכ"ל עיריית שלומי שדיבר על זה שיש אנשים שהתפנו עצמאית אז אנו יודעים שיש מגמה שאנו שותפים לה של ביטוח לאומי לתת 200 שקלים לאדם מבוגר ליום ו-100 שקלים נוספים לילד לאנשים שמגיע להם פינוי ובחרו לא לעשות את זה, ללכת לבני המשפחה שלהם או למלון אחר עצמאית ולא לעבור דרכנו

כפיר איבגי:  עד כאן

מיקי לוי: תודה רבה

מיקי לוי:  רח"ל מבקשים שני משפטים, בבקשה

איציק גיא: ברשותך היושב-ראש, רק לדייק, מדינת ישראל לא הטילה על רח"ל את האחריות

איציק גיא:  רח"ל לקחה את האחריות

איציק גיא:  זה היה בבחינת במקום שאין איש היה איש

איציק גיא:  הסדרנו את זה בהחלטת ממשלה 1006 שעברה אתמול שמחזירה למשרדי הממשלה את האחריות שלהם על פי חוק

איציק גיא:  עד כאן

מיקי לוי: תודה רבה

מיקי לוי:  אוצר ואז משרד ראש הממשלה לסיכום

עדי פרנקפורטר: אנו עושים את המאמץ ל- - - את המקורות מהר כל הניתן

עדי פרנקפורטר:  גם התחלנו להקצות לטובת הפינוי מקורות

עדי פרנקפורטר:  המשרדים מכירים את זה, גם משרד הביטחון מה שבאחריותו, שבאחריות הפנימית של 4 עד 7, בפינוי של שדרות

עדי פרנקפורטר:  הקצאות שצריכים לעבור – מחכים לוועדת כספים

עדי פרנקפורטר:  אנו עושים הכול כדי לא לעמוד בתור מניעה תקציבית לדברים האלה

עדי פרנקפורטר:  אני מבינה שיש קשיים טכניים, חשבוניות, מקדמות

עדי פרנקפורטר:  זה מול המשרדים

עדי פרנקפורטר:  אנו מנסים לסייע ככל הניתן

מיקי לוי: דובר פה רבות על תקציב גמיש לראשי המועצות שמכירים את הצרכים שלהם יותר טוב מכל דבר אחר – זה גם צוין על ידי המשרדים עצמם, וההתחשבות, איזה מפתח לאותם ראשי רשויות

עדי פרנקפורטר: אתה מדבר על קופה קטנה שתועמד לראשי רשויות?     

מיקי לוי: אם אני מדבר על קופה קטנה, מדבר על מיליונים

עדי פרנקפורטר: אני רפרנטית ביטחון באגף, ואני יכולה לבדוק לך מה הכוונה להקצות שם

מיקי לוי: כל ראש מועצה שעלה לכאן וגם נציגי המשרדים שכרגע הופיעו ויש בידיהם – משרד הפנים – כמה תקציב ניתן לך?     

אלי רגב: - - -     

מיקי לוי: 150 מיליון שקל שאתה שולט בהם

מיקי לוי:  אנחנו מדברים וגם הם ציינו את זה שחייבים לתת לראשי הרשויות תקציב גמיש – כמה מילונים – זה לא כסף גדול, ואחר כך תתחשבנו איתם

מיקי לוי:  אם הוא קנה מכונת קפה, תורידו לו את זה מהסיוע אחר כך דרך השלמת תקציב ארנונה

מיקי לוי:  אבל אני לא יכול לשמוע גם בטלוויזיה ובשידורים וגם פה את ראשי המועצות, ראשי השלטון המקומי צועקים הצילו ויש שלטון מקומי חזק במדינת ישראל שיודע לעבוד

מיקי לוי:  אתם חייבים להיות בקשר עם השלטון המקומי, ולמפות את הצרכים

מיקי לוי:  זה לא צרכים ענקיים, כשמשרדי הממשלה שולטים על התקציב עצמו של הפינויים ושל התשלומים ישירות למלונות עצמם

מיקי לוי:  זו הבקשה שלי

מיקי לוי:  תבקשו קשר ישיר לשלטון המקומי, ותבדקו, מה הצרכים

מיקי לוי:  זה לא כסף גדול

מיקי לוי:  אחר כך תתחשבנו

מיקי לוי:  מצידי תגדירו למה הכסף הזה צריך להגיע

עדי פרנקפורטר: אבדוק מה היחס שלנו בהקשר הזה

עדי פרנקפורטר:  אני לא בקיאה בתחום הזה

מיקי לוי: מעביר את זה לשלטון המקומי שיישב לכם על הכתפיים כך שלא תוכלו לזוז שמאלה וימינה, נעביר את זה לראש העיר מודיעין לחיים ביבס שאתם חייבים ליצור איתו קשר ולראות מה הצרכים של השלטון המקומי, מועצות, כפרים, ערים, איזה תקציב גמיש כדי שיוכלו לחיות

מיקי לוי:  אחר כך תתחשבנו

מיקי לוי:  מצידי תגדירו מה מותר להם ומה אסור להם להוציא

מיקי לוי:  אתם הגלגל המרכזי

מיקי לוי:  תביאו רק תקציב וכסף וזה לא נגמר

מיקי לוי:       משרד ראש הממשלה, שמבחינתי, וגם נתייחס לזה בסיכום עצמו, הוא החלק המתכלל של כל העניין כי זה מונסטר גדול מאוד

מיקי לוי:  בבקשה

אראל מרגלית: שלום, אתייחס בקצרה

אראל מרגלית:  משרד ראש הממשלה עובד בשיתוף פעולה עם כלל משרדי הממשלה בכל הקשור בנושא הן של הפינויים והם של הסטטוס בבתי המלון ושל המפונים בקהילה

אראל מרגלית:  עבדנו הן עם משרד הביטחון בכל הקידום של החלטות מרחק בטוח ומשב רוח, הן עם משרד הפנים בכל הקשור לפינויים ועם הקשר עם הרשויות המקומיות והן עם משרד התיירות שלקח על עצמו משימה ונכנס במובן הזה לתפעול של מה שקורה מול המלונות

אראל מרגלית:      אני רוצה להתייחס לסטטוס בתוך המלונות

אראל מרגלית:  משרדי הממשלה פרסו נציגים כמעט ברמת המלון, בחלקם ברמה האזורית

אראל מרגלית:  היום יש בכל בית מלון נציגים ממשרד הרווחה, נציגים ממשרד החינוך, ממשרד הבריאות או מחוסן, קופות החולים הן ברמה האזורית והן ברמת בתי המלון בצורה כזו או אחרת

אראל מרגלית:  אנו הבחנו, משרד ראש הממשלה שהרי יש פיקוד העורף וינאי, המשל"ט, וחוליות שליטה בכל אחד מבתי המלון שהם מפקדי המלון

אראל מרגלית:  הם אחראיים להיבטים התפעוליים

אראל מרגלית:  שאלה חברת הכנסת, מי אחראי על הכביסה, אז משל"ט ינאי היבטים תפעוליים אחראים על ההיבטים האלה ברמת בית המלון

אראל מרגלית:      אגב, יצאו הנחיות לחש"לים מאוד ברורות

אראל מרגלית:  ייתכן שיש שונות בין חש"לים במקומות שונים

אראל מרגלית:  משרד ראש הממשלה הקים מערך ניהול אזורי ממשלתי לטובת מתן מענה לתכלול עבודת משרדי הממשלה ברמה האזורית

אראל מרגלית:  כל אזור מקבץ מלונות – אילת, ים המלח, צפון, נתניה, הרצליה מונה מנהל אזור

אראל מרגלית:  תחתיו עובד צוות אזורי שעובד ברמה של בתי המלון

אראל מרגלית:  המטרה היא לזהות פערים רוחביים ברמה האזורית, לתת להם את המענה, ולהציף למעלה

אראל מרגלית:  המערך הזה נפרס כבר בשבוע שעבר ולאט-לאט נותן מענה לפערים שעולים

שאולי סרוסי: סליחה שאני קוטע

שאולי סרוסי:  המשימה של החש"לים זה לא לדאוג לשירותי כביסה אלא לתת תמונת מצב פיקודית בנוגע למלונות ולתאם את משרדי הממשלה

אראל מרגלית: אין בעיה

אראל מרגלית:  הנושא של הכביסה עלה במשל"ט ינאי שאני חבר בו כל ערב

שאולי סרוסי: אחדד

שאולי סרוסי:  אני נמצא עם משל"ט ינאי

שאולי סרוסי:  זו לא המשימה, וחשוב לדייק בוועדה

אראל מרגלית: יש פה, ומשרד ראש הממשלה הבין שיש פה פער בתכלול של משרדי הממשלה ברמה האוזרית, ולעיתים גם ברמת המלון

אראל מרגלית:  יש פה היבטים תפעוליים שצריך לראות ברמת בית המלון עצמו – ארוחות וכו' שמשל"ט ינאי בהחלט עוסק ומתכלל את פעולת משרדי הממשלה בהיבטים האלה

אראל מרגלית:  יש היבטים אחרים שמשרד ראש הממשלה נכנס ונותן את המענה

איתן דהן: אבל בזה אין בעיות

איתן דהן:  בתי המלון, אין להם בעיה לספק אוכל

איתן דהן:  אין בעיה לספק מגבות

מיקי לוי: תעזבו את החש"לים

מיקי לוי:  הם לא אחראים על הנושאים האלה

איתן דהן: זה נמצא שם

איתן דהן:  הבעיה המרכזית היא שצריך לתכלל את כלל המשימות שמעבר לבתי המלון

איתן דהן:  שם מתחיל הפער

איתן דהן:  מכונת כביסה זה דוגמה

איתן דהן:  אפשר ללכת למכונת הכביסה או למטרנה

אראל מרגלית: נכון מאוד

אראל מרגלית:  זו בדיוק הנקודה שאמרתי

אראל מרגלית:  אני לא מדבר על היבטים תפעוליים בתוך בית המלון

אראל מרגלית:  אנו מדברים על מענה ממשלתי, תכלול של עבודת משרדי הבריאות, הרווחה, החינוך בראייה אזורית, מרחבית

אראל מרגלית:  כי אזור מלונות ים המלח לא דומה לאזור מלונות אילת ולא דומה להרצליה או לשפיים

אראל מרגלית:  יש לתת מענים אזוריים, ופערים רוחביים עולים לרמה הלאומית ומטופלים על ידי מטה משרד ראש הממשלה

אראל מרגלית:  או תפקידו של משרד ראש הממשלה בכל הנושא של המלונות

מיקי לוי: למעשה מה שאמרת עכשיו זה דברי הסיכום שלי והשאלה אם אתם עושים אבל אדבר אחרי

איתן דהן: ההמלצה שלי - אנו רוצים רק לקדם את הדברים

איתן דהן:  ההמלצה שלי – יש להחזיק את השור בקרניו ולוודא שבכל אזור יש מה שאתה אומר כי אני אומר לך מהסיורים שלנו אתמול ושלשום – היינו במלונות

אראל מרגלית: איפה סיירתם?     

איתן דהן: טבריה

איתן דהן:  אני יכול לתת לך עוד דוגמאות

איתן דהן:  שאלת – עניתי

איתן דהן:  אני מבקש מאוד, הסיפור של התכלול הוא הסיפור, לוודא שיש הצוות הזה שם שמתכלל את הנציגים ממשרדי הממשלה, שיש לו תקציב וגיבוי, שיודע לתת פתרונות בשטח

איתן דהן:  אם תוודאו שזה קורה, נרוויח את המחר בבוקר שלנו ואנשים יקבלו מענה

איתן דהן:  רק משלושת השבועות - אני כל יום בשטח

איתן דהן:  אני לא עובד

אראל מרגלית: אני חותם על כל מילה שאתה אומר, מסכים איתך ואשמח לדבר איתך ולהעביר לך את מודל ההפעלה של מערך הניהול הממשלתי האזורי כדי שתבינו היטב מה תפקידנו ומה אנו עושים בשטח

מיקי לוי: דברי סיכום לגבי משרד ראש הממשלה

מיקי לוי:  אתם בנעלי המתכלל בין משרדי הממשלה השונים

מיקי לוי:  אין בלתכם

מיקי לוי:  אתם האחראיים כדי שאחד יידע לדבר עם השני

מיקי לוי:  אתם הצינור

מיקי לוי:  אתם האחראיים

מיקי לוי:  לכן אני אומר, אתם חייבים לנהל ישיבות מעקב שבועיות, דו יומיות, אתם תחליטו

אראל מרגלית: מנכ"ל משרד רוה"מ מכנס את פורום המנכ"לים כל יומיים וצפות שם כל הסוגיות בניהול המערכה האזרחית

אראל מרגלית:  בנוסף, הקבינט החברתי כלכלי ששר האוצר הוא ממלא מקום קבוע שם, מתכנס ממש כעת לכל מיני סוגיות שקשורות בהיבטים של ניהול המערכה, ולכן משרד ראש הממשלה אכן מתכלל יחד עם שותפיו את הנושאים השונים

מיקי לוי: אחרי שאמרת את זה, זה בניהול השוטף, מחרתיים הכול שונה

מיקי לוי:  איך אנו כמדינה מתכוננים לשלב הבא? זה לצערנו לא הולך להסתיים מחר בבוקר

מיקי לוי:  כולם אומרים את זה

מיקי לוי:  אתם אומרים את זה

מיקי לוי:  והשלב הבא צריך היערכות אחרת - בחינוך, היערכות אחרת ברפואה, היערכות אחרת בתמיכה נפשית, היערכות אחרת בכלכלה, בתמיכה כספית וכו'

מיקי לוי:  ולכן מה שאני מבקש, שתעביר למנכ"ל משרד ראש הממשלה, זה ההיערכות לשלב הבא

מיקי לוי:  לא ליום שאחרי

מיקי לוי:  השלב הבא זה שלב המשכי שהבעיות בו מתרחבות

מיקי לוי:  זו הבקשה שלי, זו הבקשה של הוועדה

מיקי לוי:      כעת אומר עוד משהו

מיקי לוי:  לא רוצה עכשיו לומר הוועדה מבקשת שתעשו כך, תעשו כך כי לא נמצא מזה

מיקי לוי:  תתכוננו ביום שאחרי לבצע תחקיר מקצועי/מבצעי כדי להסיק מסקנות לסיבוב הבא

מיקי לוי:  חייבים, על פי הניסיון שנצבר פה, והאירוע הזה אינו דומה לשום אירוע שהיה בעבר מבחינת האורך שלו, לקיים תחקיר מתכלל כדי שיהיה בסיס, אדנים לתוכנית הבאה שאתם תצטרכו לתכלל כדי שאם קורה לנו משהו כזה שוב, והלוואי שלא יקרה, נוכל לשלוף תוכנית מובנית ועל פי זה לעבוד

מיקי לוי:  לא צריך כל פעם להמציא את הגלגל

מיקי לוי:  לכן זה תפקיד התחקיר – מה קרה? איך קרה? מה עבד כשורה ומה לא? מה התובנות של הקהילות עצמן? איך הפינויים נעשו? באילו שלבים? מה עם חינוך, מה עם רווחה, עם אוצר? כל אלה צריכים להופיע בתחקיר שממנו נצטרך לצאת לתוכנית עבודה עתידית

מיקי לוי:  זו בקשתי

מיקי לוי:      הוועדה לאחר – חצי שנה, ואני מקווה שהמערכה תסתיים כמה שיותר מהר בניצחון מוחץ והשבויים והנעדרים יוחזרו הביתה, הוועדה תספור חצי שנה מיום סיום המערכה ותזמן את כולם לבדוק, האם בוצע תחקיר, האם הוכנה תוכנית עבודה

מיקי לוי:  תוכלו לשלוח לי חצי שנה אחרי זה מייל ולומר: אנו צריכים עוד שלושה חודשים - גם זה בסדר, אבל לא יהיה מצב שהעסק הזה ייגמר בלי תחקיר, בלי הסקת מסקנות, בלי לנצל את הניסיון שנצבר לתוכנית עתידית

מיקי לוי:  משרד מבקר המדינה, תהיו שותפים שלי בעניין

מיקי לוי:  נשים את הדבר הזה לתיק תזכורת ונשלח מיילים לכל הנוגעים בדבר

מיקי לוי:       תודה רבה לכל מי שתרם, הישיבה נעולה